**PATVIRTINTA**

**LT**

LITGRID AB vadovo

2024 m. \_\_ \_\_ d. įsakymu Nr. 24IS-\_\_

**LITGRID AB PROJEKTAVIMO IR PROJEKTO VYKDYMO PRIEŽIŪROS PASLAUGŲ PIRKIMO SUTARTIES**

**BENDROSIOS SĄLYGOS**

**TURINYS**

[1. SĄVOKOS](#_Toc105963633)

[1.1. PAGRINDINĖS SĄVOKOS](#_Toc105963634)

[2. PAGRINDINĖS NUOSTATOS](#_Toc105963635)

[2.1. PASLAUGŲ APIMTIS](#_Toc105963636)

[2.2. PASLAUGŲ SUTEIKIMO TERMINAS](#_Toc105963637)

[2.3. GRAFIKAS](#_Toc105963638)

[2.4. RIZIKŲ VALDYMO PLANAS](#_Toc105963639)

[3. PASLAUGŲ TEIKIMAS IR PASLAUGŲ REZULTATŲ PERDAVIMAS](#_Toc105963640)

[3.1. PROJEKTAVIMO PASLAUGOS](#_Toc105963641)

[3.2. PROJEKTO VADOVAI](#_Toc105963642)

[3.3. PROJEKTO VYKDYMO PRIEŽIŪROS PASLAUGOS](#_Toc105963643)

[3.4. PROJEKTUOTOJO PRIEVOLĖS PER OBJEKTO GARANTINĮ TERMINĄ](#_Toc105963644)

[4. PASLAUGŲ TEIKIMO ORGANIZAVIMAS](#_Toc105963645)

[4.1. ŠALIŲ ATSTOVAI](#_Toc105963646)

[4.2. SUBTIEKĖJAI](#_Toc105963647)

[4.3. SUSIRINKIMAI](#_Toc105963648)

[4.4. INFORMAVIMAS](#_Toc105963649)

[4.5. PATIKRINIMAI](#_Toc105963650)

[4.6. ATASKAITOS](#_Toc105963651)

[4.7. NURODYMAI](#_Toc105963652)

[4.8. DOKUMENTACIJOS APSIKEITIMAS](#_Toc105963653)

[5. SUTARTIES KAINA, KAINODARA IR APMOKĖJIMO TVARKA](#_Toc105963654)

[5.1. SUTARTIES KAINA, KAINODAROS TAISYKLĖS](#_Toc105963655)

[5.2. APMOKĖJIMO TVARKA](#_Toc105963656)

[5.3. SULAIKYMAI](#_Toc105963657)

[5.4. KITOS APMOKĖJIMO SĄLYGOS](#_Toc105963658)

[6. PAKEITIMAI](#_Toc105963659)

[6.1. PASLAUGŲ PAKEITIMAI](#_Toc105963660)

[7. ATSAKOMYBĖ](#_Toc105963661)

[7.1. ĮSIPAREIGOJIMŲ NEVYKDYMAS ARBA NETINKAMAS VYKDYMAS](#_Toc105963662)

[7.2. NETESYBOS](#_Toc105963663)

[7.3. ATSAKOMYBĖS RIBOJIMAS](#_Toc105963664)

[7.4. ATLEIDIMAS NUO ATSAKOMYBĖS](#_Toc105963665)

[7.5. SUTARTIES ĮVYKDYMO UŽTIKRINIMAS](#_Toc105963666)

[7.6. PROJEKTUOTOJO CIVILINĖS ATSAKOMYBĖS DRAUDIMAS](#_Toc105963667)

[8. SUTARTIS](#_Toc105963668)

[8.1. SUTARTIES GALIOJIMAS](#_Toc105963669)

[8.2. SUTARTIES KEITIMAS](#_Toc105963670)

[8.3. SUTARTIES NUTRAUKIMAS](#_Toc105963671)

[8.4. SUTARTIES AIŠKINIMAS](#_Toc105963672)

[9. BAIGIAMOS NUOSTATOS](#_Toc105963673)

[9.1. NACIONALINIO SAUGUMO INTERESŲ UŽTIKRINIMAS](#_Toc105963674)

[9.2. INTERESŲ KONFLIKTAS](#_Toc105963675)

[9.3. PAREIŠKIMAI IR GARANTIJOS](#_Toc105963676)

[9.4. KVALIFIKACIJA](#_Toc105963677)

[9.5. INTELEKTINĖ NUOSAVYBĖ](#_Toc105963678)

[9.6. KONFIDENCIALUMAS IR ASMENS DUOMENŲ APSAUGA](#_Toc105963679)

[9.7. KALBA](#_Toc105963680)

[9.8. DOKUMENTAI](#_Toc105963681)

[9.9. PRANEŠIMAI](#_Toc105963682)

[9.10. EUROPOS SĄJUNGOS FONDŲ (PROGRAMŲ) FINANSAVIMAS](#_Toc105963683)

[9.11. BANKO GARANTIJA](#_Toc105963684)

[9.12. GINČŲ SPRENDIMAS](#_Toc105963685)

[9.13. TEISIŲ PERLEIDIMAS](#_Toc105963686)

[9.14. TEISIŲ ATSISAKYMAS](#_Toc105963687)

# SĄVOKOS

## PAGRINDINĖS SĄVOKOS

* + 1. LITGRID AB projektavimo ir projekto vykdymo priežiūros paslaugų pirkimo sutarties (toliau – Sutartis) bendrosiose sąlygose didžiąja raide rašomos sąvokos turi žemiau nurodytas reikšmes, taikomas Sutarties specialiosiose sąlygose ir Sutarties Šalių susirašinėjime, vykdant Sutartį, jei kontekstas nereikalauja kitaip. Kitos Sutartyje vartojamos bendrinės sąvokos, rašomos ne didžiąja raide, atitinka Lietuvos Respublikos statybos įstatyme ir kituose statybos teisės aktuose apibrėžtas sąvokas.

1. **Aktas** – Projektuotojo parengiamas ir Užsakovui pateikiamas dokumentas, kuriame nurodomos faktiškai suteiktos Paslaugos bei už jas mokėtina kaina;
2. **Darbų žiniaraštis** – po Projektinių pasiūlymų suderinimo Projektuotojo parengtas dokumentas, kuriame pagal Užsakovo pateiktą Turto grupių ir turto vienetų klasifikatorių nurodomi atskiri turto vienetai, jų kiekiai;
3. **Grafikas** – tai Užsakovo ir Projektuotojo patvirtintas grafikas, kuriame yra nurodyti terminai, per kuriuos Projektuotojas planuoja suteikti Paslaugas;
4. **Nenugalima jėga** – aplinkybės, kurių Šalis negalėjo kontroliuoti, protingai numatyti Sutarties sudarymo metu, negali užkirsti kelio šių aplinkybių ar jų pasekmių atsiradimui bei nėra prisiėmusi rizikos dėl tokių aplinkybių atsiradimo;
5. **Objektas** – statinys arba statiniai, kurių Projektinius pasiūlymus pagal Sutartį įsipareigoja parengti Projektuotojas;
6. **Pakeitimas** – bet koks Paslaugų pakeitimas, įskaitant Paslaugų dalies atsisakymą ir (arba) papildomų paslaugų įsigijimą;
7. **Paslaugos** – projektavimo, projekto vykdymo priežiūros ir bet kokios kitos paslaugos, kurias pagal Sutartį turi suteikti Projektuotojas;
8. **Paslaugų suteikimo terminas** – Sutartyje nurodytas terminas, per kurį turi būti suteiktos visos Sutartyje nurodytos Paslaugos;
9. **Pirkimas** – pirkimas, kurį atlikus, buvo sudaryta Sutartis;
10. **Pradinė Sutarties kaina** – Sutarties kaina (su PVM) Sutarties sudarymo metu, t. y. į ją neįtraukiama ta vertė, kuri gali atsirasti dėl Pirkimo dokumentuose ir Sutartyje numatytų jos kainos pakeitimų pasirinkimo galimybių (sutarties termino, perkamos apimties, objekto pakeitimų ir pan.). Užsakovas Pradinę Sutarties kainą nurodo sudaromoje Sutartyje. Pradinė Sutarties kaina nekinta per visą Sutarties vykdymo laikotarpį, išskyrus kai Sutarties kaina peržiūrima pagal joje nurodytas kainų peržiūros sąlygas;
11. **Projektuotojas** – Sutarties šalis, kuri įsipareigoja suteikti Paslaugas;
12. **Sutarties kaina** – Sutartyje nurodyta kaina (su PVM), kuri turi būti sumokėta už visas Projektuotojo tinkamai suteiktas Paslaugas.
13. **Sutartis** – tarp Šalių sudaryta Sutartis, kuria Šalys įsipareigojo vadovautis šiomis Sutarties bendrosiomis sąlygomis ir Sutarties specialiosiomis sąlygomis;
14. **Šalys** – Užsakovas ir Projektuotojas, o **Šalis** – bet kuris iš jų;
15. **Techninė užduotis** – techninė užduotis arba projektavimo užduotis (taip pat atitinka Lietuvos Respublikos viešųjų pirkimų įstatyme nurodytą techninę specifikaciją), pagal kurią turi būti suteiktos Sutartyje nurodytos Paslaugos ir kuriame nurodomi visi planuojamo statyti Objekto pagrindiniai funkciniai, architektūriniai, techniniai, kokybiniai, ekonominiai, kiti rodikliai ir reikalavimai, kuriais būtina vadovautis rengiant statinio projektą;
16. **Projektiniai pasiūlymai** – statybos teisės aktų ir Techninėje užduotyje nustatytos sudėties dokumentas, rengiamas pirmuoju statinio projekto rengimo etapu, kuriame pateikiami projektuojamo statinio architektūros, infrastruktūros, želdynų ir kiti statybos teisės aktuose bei Techninėje užduotyje nustatyti pagrindiniai sprendiniai ir kuris skirtas statybą leidžiančiam dokumentui gauti ir (ar) visuomenei informuoti apie numatomą statinių projektavimą.
17. **Užsakovas** – Sutarties šalis, kuri perka Sutartyje nurodytas Paslaugas (Užsakovo sąvoka taip pat apima Užsakovo atstovą ir kitus Užsakovo darbuotojus bei Užsakovui dirbančius asmenis, kuriuos Užsakovo atstovas nurodo Projektuotojui, jei Sutarties kontekstas nereikalauja kitaip).

# PAGRINDINĖS NUOSTATOS

## 

## PASLAUGŲ APIMTIS

* + 1. Šalys įsipareigoja vykdyti visus Sutartyje, Lietuvos Respublikos įstatymuose, statybos techniniuose reglamentuose (STR) bei kituose Lietuvos Respublikos teritorijoje galiojančiuose teisės aktuose nurodytus reikalavimus, jei tokie reikalavimai nenurodyti – veikti pagal geriausius visuotinai pripažįstamus profesinius, techninius standartus ir praktiką.
    2. Projektuotojas įsipareigoja vykdyti Užsakovo, teisėtų visuomenės, savivaldybių ir kitų institucijų reikalavimus, kurie yra susiję su Sutartyje numatytomis Paslaugomis, jų vykdymu, žmonių saugumu ir neprieštarauja Sutarčiai bei teisės aktams.
    3. Sutartimi prisiimtų įsipareigojimų vykdymui Projektuotojas turi turėti/gauti visus reikalingus leidimus, atestatus, pažymas ir licencijas.
    4. Projektuotojas turi suteikti ir Užsakovui perduoti visas Techninėje užduotyje ir Sutartyje nurodytas Paslaugas.
    5. Į Projektuotojo teikiamų Paslaugų apimtį taip pat įeina visų Sutarčiai įvykdyti reikalingų leidimų, suderinimų ir pritarimų gavimas, kurie nebuvo pateikti Pirkimo metu ir kurių Užsakovas nėra įsipareigojęs pateikti pagal Sutartį. Jei šie leidimai, suderinimai ir pritarimai pagal teisės aktų reikalavimus išduodamai (atliekami) Užsakovo vardu, Užsakovas per 5 darbo dienas nuo Projektuotojo prašymo gavimo išduoda reikiamus įgaliojimus.
    6. Projektavimo paslaugas Projektuotojas įsipareigoja suteikti žemiau nurodyta apimtimi:

1. organizuoti inžinerinių geodezinių ir geologinių bei kitų tyrinėjimų atlikimą pagal Techninės užduoties reikalavimus;
2. gauti prisijungimo sąlygas, specialiuosius reikalavimus ir visus reikalingus suderinimus, leidimus ir (arba) sutikimus iš atsakingų institucijų ir asmenų;
3. parengti Projektinius pasiūlymus, suderinti jį su visomis suinteresuotomis institucijomis ir Užsakovu, taip pat, jei reikalinga, atlikti Projektinių pasiūlymų viešinimo procedūras ir kitas procedūras, nurodytas Techninėje užduotyje;
4. Projektuotojo sąskaita Užsakovo vardu organizuoti Objekto statybą leidžiančio dokumento gavimą;
5. atlikti kitus darbus ir veiksmus, būtinus Projektinių pasiūlymų parengimui ir statybą leidžiančio dokumento gavimui;
   * 1. Projekto vykdymo priežiūros paslaugas Projektuotojas įsipareigoja suteikti žemiau nurodyta apimtimi:
6. atvykti į Objektą atlikti projekto vykdymo priežiūros paslaugų su Užsakovu suderintu laiku ir apimtimi;
7. konsultuoti Užsakovą ir atsakyti į visus Užsakovo paklausimus, susijusius su Projektinių pasiūlymų sprendinių įgyvendinimu;
8. įrašyti visus reikalingus įrašus Objekto statybos darbų dokumentuose;
9. Užsakovo prašymu dalyvauti Objekto statybos užbaigimo komisijoje;
10. atlikti kitus darbus ir veiksmus, susijusius su tinkamu projekto vykdymo priežiūros paslaugų teikimu;

## PASLAUGŲ SUTEIKIMO TERMINAS

* + 1. Paslaugų suteikimo terminas, jo pratęsimo galimybė nurodomi Sutarties specialiosiose sąlygose.
    2. Paslaugų suteikimo terminas ir Paslaugų kokybė (atitikimas Sutarties sąlygoms) laikomi esminėmis Sutarties sąlygomis.
    3. Jei Sutarties specialiosiose sąlygose nurodyta, kad Paslaugos turi būti teikiamos etapais, Projektuotojas savo darbus turi organizuoti taip, kad Paslaugos būtų suteiktos Sutartyje nurodytais terminais. Jei atitinkamo etapo įvykdymo terminas nenurodytas, bus laikoma, kad etapą Projektuotojas turi užbaigti per Paslaugų suteikimo terminą.

## GRAFIKAS

* + 1. Visos Paslaugos turi būti teikiamos pagal Šalių patvirtintą Grafiką. Projektuotojas turi parengti Grafiką ir jį pateikti Užsakovo derinimui per 30 dienų nuo Sutarties įsigaliojimo dienos.
    2. Grafikas derinimui turi būti pateiktas skaitmeniniu \*.mpp ir \*.pdf formatu. Grafikas pildomas ant Grafiko šablono, kuris yra Sutarties specialiųjų sąlygų priedas. Grafiko šablone numatyti tipiniai Paslaugų teikimo terminai. Projektuotojas Grafiką parengia įvertinęs Paslaugų suteikimo terminą, nurodytą Sutarties specialiosiose sąlygose. Grafike turi būti numatytas toliau nurodytų Paslaugų teikimas, išskyrus atvejus, kai atitinkamos Paslaugos pagal Sutartį neturi būti teikiamos arba jų teikimo nėra galimybės numatyti Grafiko sudarymo metu:

1. Inžinerinių geodezinių ir geologinių bei kitų tyrinėjimų atlikimas pagal Techninės užduoties reikalavimus (geologija, geodezija ir kt. tyrimai nurodomi atskirai);
2. Specialiųjų prisijungimo sąlygų, specialiųjų reikalavimų ir visų reikalingų suderinimų, leidimų ir (arba) sutikimų iš atsakingų institucijų ir asmenų gavimas (kiekvienas veiksmas išskiriamas atskirai);
3. Projektinių pasiūlymų parengimas, detalizuojant atskirų dalių parengimą ir rengimo eigą;
4. Projektinių pasiūlymų įvertinimas (vykdo Užsakovas);
5. Projektinių pasiūlymų koregavimas pagal gautas pastabas;
6. Projektinių pasiūlymų tvirtinimas;
7. Statybą leidžiančių dokumentų gavimo Užsakovo vardu organizavimas ir gavimas;
8. Projekto vykdymo priežiūros paslaugų teikimui svarbūs terminai;
9. Paslaugų rezultatų perdavimas Užsakovui;
10. Kiti Paslaugų teikimui svarbūs terminai.
    * 1. Grafike taip pat turi būti nurodytas planuojamas lėšų, reikalingų vykdyti atsiskaitymams su Projektuotoju pagal Sutartį poreikis laiko ir teikiamų Paslaugų atžvilgiu, bei išskirti Paslaugų teikimo etapai. Grafike turi atsispindėti kiekvienos pažymėtos Paslaugos trukmė, jų pradžios ir pabaigos terminai, eiliškumas, bei tarpusavio susietumas (t. y. kokią įtaką vienų Paslaugų teikimas turi kitų Paslaugų teikimui). Grafike terminai turi būti nurodyti dienų arba savaičių tikslumu.
      2. Užsakovas pateiktą Grafiką įsipareigoja patvirtinti arba pateikti Projektuotojui argumentuotas pastabas per 10 dienų nuo šio Grafiko gavimo dienos. Jei Grafikas grąžinamas pataisymui, jis turi būti pateiktas pakartotiniam derinimui per 10 dienų nuo pastabų gavimo dienos. Jei Užsakovas vėluoja patvirtinti Grafiką arba pateikti pastabas per nustatytą terminą, Projektuotojas turi teisę Grafiką patvirtinti vienašališkai, apie tai raštu įspėjęs Užsakovą ne vėliau kaip prieš 5 darbo dienas.
      3. Projektuotojas, nustatytu laiku nepateikęs Užsakovo derinimui Grafiko, moka Užsakovui 100 eurų delspinigius už kiekvieną pavėluotą dieną. Kas penkias vėlavimo dienas Užsakovas turi teisę skaičiuojamų delspinigių sumą padidinti tris kartus. Padidinta delspinigių suma pradedama taikyti ne anksčiau kaip po 3 dienų nuo raštiško Užsakovo įspėjimo pateikimo Projektuotojui dienos. Bendra delspinigių, mokamų pagal šį punktą, suma negali būti didesnė kaip 3 000 eurų.
      4. Suderintas Grafikas patvirtinamas abiejų Šalių atstovų fiziniais arba kvalifikuotais elektroniniais parašais, nurodant patvirtinimo datą.
      5. Abi Šalys dės visas pastangas, kad Grafikas būtų suderintas ne vėliau kaip per 60 dienų nuo Sutarties įsigaliojimo dienos. Jei per nurodytą terminą Šalims nepavyks suderinti Grafiko, Šalys gali nutraukti šią Sutartį, pasirašydamos raštišką susitarimą arba vienašališkai Sutartyje nurodytais atvejais ir tvarka.
      6. Jei Paslaugų teikimas atsilieka nuo Grafiko, Projektuotojas kartu su Paslaugų teikimo ataskaita pateikia vėlavimo priežastis ir priemones vėlavimui eliminuoti, taip pat atnaujintą Grafiką, kuriame atsispindėtų realūs Paslaugų teikimo terminai.
      7. Grafike nurodyti tarpiniai Paslaugų teikimo terminai gali būti keičiami Šalims pakeitimus suderinus raštu, nekeičiant Sutartyje numatytų Paslaugų teikimo etapų terminų.
      8. Grafikas yra skirtas organizuoti ir sekti Sutarties vykdymą, o Grafiko pakeitimas jokiais atvejais nereiškia Paslaugų suteikimo termino, Sutarties kainos, Paslaugų teikimo etapų terminų ir kitų Sutarties sąlygų pakeitimo ir neatleidžia Projektuotojo nuo atsakomybės už šių Sutarties sąlygų laikymąsi.

## RIZIKŲ VALDYMO PLANAS

* + 1. Sutarties sąlygas atitinkantį Projektuotojo rizikų valdymo planą, kurio forma pateikiama Sutarties specialiosiose sąlygose, Projektuotojas turi parengti ir pateikti Užsakovui per 30 dienų nuo Sutarties įsigaliojimo dienos. Sutarties vykdymo metu atnaujintas Projektuotojo rizikų valdymo planas turi būti pateikiamas iki kiekvieno mėnesio paskutinės darbo dienos. Užsakovo reikalavimu, Projektuotojas įsipareigoja per Užsakovo nustatytą terminą pateikti Projektuotojo atnaujintą rizikų valdymo planą ir dažniau.
    2. Projektuotojas, nustatytu laiku nepateikęs Užsakovui Sutartyje nustatytus reikalavimus atitinkančio Projektuotojo rizikų valdymo plano, privalo Užsakovui sumokėti 100 eurų baudą už vėlavimą pateikti pradinį Projektuotojo rizikų valdymo planą ir mokėti Užsakovui 100 eurų delspinigius už kiekvieną pavėluotą dieną, kai vėluojama pateikti atnaujintą Projektuotojo rizikų valdymo planą. Kas penkias vėlavimo dienas Užsakovas turi teisę skaičiuojamų delspinigių sumą padidinti tris kartus. Padidinta delspinigių suma pradedama taikyti ne anksčiau kaip po 3 dienų nuo raštiško Užsakovo įspėjimo pateikimo Projektuotojui dienos. Bendra netesybų, mokamų pagal šį punktą, suma negali būti didesnė kaip 3 000 eurų.

# PASLAUGŲ TEIKIMAS IR PASLAUGŲ REZULTATŲ PERDAVIMAS

## PROJEKTAVIMO PASLAUGOS

* + 1. Projektuotojas užtikrina ir garantuoja, kad jo parengti Projektiniai pasiūlymai atitiks visus Lietuvos Respublikos įstatymų ir kitų teisės aktų, normatyvinių statybos techninių dokumentų bei Sutarties reikalavimus, į jį bus įtraukti visi sprendiniai, reikalingi techninio darbo projekto parengimui ir Objekto statybos darbų vykdymui ir Objekto eksploatavimui pagal paskirtį. Rengiant Projektinius pasiūlymus, statinio informacinio modeliavimo (angl. *Building Information Modelling*) metodai taikomi tais atvejais, jei tai numatyta Techninėje užduotyje.
    2. Projektuotojas Projektinius pasiūlymus turi parengti pagal Techninę užduotį, kurioje Užsakovas gali numatyti papildomus reikalavimus Projektinių pasiūlymų sudedamosios dalims ir apimčiai lyginant su minimaliais nustatytais STR 1.04.04:2017 „Statinio projektavimas, projekto ekspertizė“, kitus Sutarties bei normatyvinių statybos techninių dokumentų reikalavimus ir pateikti jį Užsakovo derinimui.
    3. Užsakovas įsipareigoja per 5 darbo dienas nuo Projektuotojo prašymo gavimo dienos pateikti įgaliojimą Projektuotojui dėl prisijungimo (projektavimo) sąlygų gavimo, statybą leidžiančių dokumentų gavimo, kitų veiksmų, reikalingų Sutarčiai įvykdyti, atlikimo.
    4. Rengdamas Projektinius pasiūlymus, Projektuotojas Užsakovo vardu turi gauti prisijungimo sąlygas, specialiuosius reikalavimus ir visus kitus reikalingus suderinimus, leidimus ir (arba) sutikimus iš atsakingų institucijų ir (arba) asmenų, taip pat organizuoti inžinerinių tyrinėjimų atlikimą (geodeziją, geologiją ir kt.).
    5. Inžineriniai geologiniai (geotechniniai) tyrimai atliekami ir įregistruojami vadovaujantis statybos techninio reglamento STR 1.04.02:2011 „Inžineriniai geologiniai ir geotechniniai tyrimai“ nustatyta tvarka ir reikalavimais. Prieš atlikdamas inžinerinius geologinius (geotechninius) tyrimus, Projektuotojas privalo raštu suderinti su Užsakovu inžinerinių geologinių (geotechninių) tyrimų programą, techninę užduotį ir planą su lauko darbų tyrimų vietomis.
    6. Projektinių pasiūlymų sprendinius Projektuotojas privalo suderinti su Užsakovu, taip pat su savivaldybėmis ir kitomis įgaliotomis institucijomis bei fiziniais ar juridiniais asmenimis, atlikti Projektinių pasiūlymų viešinimą, kai šių veiksmų reikalauja teisės aktai arba jei tai numatyta Sutartyje.
    7. Projektinių pasiūlymų sprendinius Užsakovo peržiūrai, derinimui ir (arba) pastaboms Projektuotojas pateikia skaitmeniniu \*.pdf, \*.tif .dwg, \*.docx, \*.xlsx. arba \*.tif formatu su galimybe redaguoti, vadovaudamasis Perdavimo tinklo objekto statybos/rekonstravimo dokumentacijos apraše nurodytais reikalavimais.
    8. Užsakovas Projektuotojo pateiktus Projektinius sprendinius (pilnos apimties Projektinius pasiūlymus) suderina arba pateikia Projektuotojui argumentuotas pastabas per 20 darbo dienų nuo projektinės dokumentacijos pateikimo dienos arba per 15 darbo dienų nuo pakartotinio pateikimo dienos.
    9. Derinimui teikiami tik Projektuotojo tinkamai parengti ir patikrinti projektiniai sprendiniai. Jei Projektuotojo pateikti sprendiniai neatitinka Sutartyje keliamų reikalavimų, yra neišbaigti, juose randama daug techninio pobūdžio ar kitų klaidų, dėl kurių nebūtų galima gauti Objekto statybos leidimo ir (arba) atlikti Objekto statybos darbų, pateiktos ne visos Projektinių pasiūlymų sudedamosios dalys, Užsakovas turi teisę šių sprendinių nederinti ir laikyti juos nepateiktais, apie tai informuodamas Projektuotoją ir nedetalizuodamas konkrečių trūkumų.
    10. Projektuotojas užtikrina ir garantuoja, kad jo parengti Projektiniai pasiūlymai atitiks visus Sutarties ir taikytinų teisės aktų keliamus reikalavimus, į jį bus įtraukti visi sprendiniai (skaičiavimai ir modeliavimai, jei yra), reikalingi techninio darbo projekto parengimui, Objekto statybos darbų vykdymui ir Objekto eksploatavimui pagal paskirtį.
    11. Projektiniai pasiūlymai laikomi suderintais, kai ant jų pasirašo Užsakovo atstovas.
    12. Po Projektinių pasiūlymų suderinimo bet kokius Projektinių pasiūlymų pakeitimus Projektuotojas turi derinti su Užsakovu iš naujo šiame skyriuje nurodyta tvarka.
    13. Užsakovui patvirtinus Projektinius pasiūlymus, Projektuotojas Užsakovo vardu organizuoja Objekto statybą leidžiančių dokumentų gavimą IS „Infostatyba“, pateikdamas prašymą ir įkeldamas su prašymu privalomus pateikti dokumentus, bei, esant poreikiui juos tikslindamas.
    14. Projektavimo paslaugos laikomos suteiktomis ir Projektiniai pasiūlymai laikomi parengtais, kai Projektuotojas Užsakovui pateikia Objekto statybą leidžiantį dokumentą ir galutinai parengtus ir kvalifikuotu elektroniniu parašu pasirašytus Projektinius pasiūlymus su žyma „Originalas“.
    15. Projektuotojui pateikus Užsakovui Objekto statybą leidžiančius dokumentus, galutinai parengtus Projektinius pasiūlymus, Šalys pasirašo tai patvirtinantį Aktą.
    16. Projektinių pasiūlymų patvirtinimas nereiškia Paslaugų apimties ribojimo ar pakeitimo. Jei Objekto statybos darbų vykdymo metu paaiškės, kad Projektiniai pasiūlymai yra neišsamūs, neaiškūs, neatitinka jiems keliamų reikalavimų ar pagal juos negalima tinkamai atlikti Objekto statybos darbų, Projektuotojas įsipareigoja Užsakovo kvietimu atvykti į Objekto statybos darbų vietą trūkumų įvertinimui ir neatlygintinai atlikti visus reikiamus Projektinių pasiūlymų pakeitimus, jei Projektinių pasiūlymų trūkumai atsirado dėl Projektuotojo kaltės.
    17. Projektuotojas įsipareigoja atlikti Projektinių pasiūlymų pakeitimus, jei Objekto statybos darbų vykdymo metu Užsakovas pageidaus juos koreguoti. Tokiu atveju Šalys sudarys papildomą susitarimą dėl Pakeitimo.
    18. Užsakovui raštu pareikalavus, Projektuotojas įsipareigoja ne vėliau kaip per 20 darbo dienų nuo Užsakovo rašto gavimo perskaičiuoti statinio statybos skaičiuojamąją kainą (statinio projekto įgyvendinimo kainą) pagal einamųjų metų, kuriais numatoma statinio statybos pradžia, rinkos kainas, atsižvelgiant į rinkos kainų lygį skaičiuojamuoju‒statinio projekto įgyvendinimo pradžios laikotarpiu.
    19. Objekto statybos darbų pirkimo metu Užsakovui paprašius, Projektuotojas įsipareigoja pateikti Projektinių pasiūlymų paaiškinimus ne vėliau kaip per 4 dienas nuo Užsakovo raštiško prašymo gavimo ar per kitą Šalių suderintą terminą.

## PROJEKTO VADOVAI

* + 1. Projektuotojas per 5 darbo dienas nuo Sutarties įsigaliojimo turi pateikti Užsakovui paskirtų projekto vadovo, projekto dalies vadovo, architekto paskyrimo dokumentą (jei šie asmenys turi būti skiriami pagal teisės aktų arba Sutarties reikalavimus), jame nurodant jų vardus, pavardes ir telefono numerius.
    2. Apie paskirto projekto vadovo, projekto dalies vadovo, architekto atšaukimą ir/arba naujo paskyrimą Projektuotojas turi informuoti Užsakovą ne vėliau kaip per 3 darbo dienas. Naują projekto vadovą, projekto dalies vadovą, architektą Projektuotojas gali paskirti tik Užsakovui pateikęs Pirkimo sąlygose nurodytą jų kvalifikaciją pagrindžiančius dokumentus (jei kvalifikacija Pirkimo metu buvo tikrinama) ir abiem Šalims pasirašius susitarimą dėl Sutarties pakeitimo.

## PROJEKTO VYKDYMO PRIEŽIŪROS PASLAUGOS

* + 1. Projekto vykdymo priežiūra atliekama, jei to reikalauja teisės aktų reikalavimai. Užsakovas įsipareigoja informuoti Projektuotoją apie Objekto statybos darbų sutarties pasirašymą ne vėliau kaip per 5 darbo dienas nuo Objekto statybos darbų sutarties sudarymo. Projektuotojas ne vėliau kaip per 5 darbo dienas nuo Užsakovo pranešimo gavimo privalo pateikti Užsakovui projekto vykdymo priežiūros vadovo, projekto dalies vykdymo priežiūros vadovo paskyrimo dokumentą, kuriame nurodyti projekto vykdymo priežiūros vadovo, projekto dalies vykdymo priežiūros vadovo vardai, pavardės, pareigos, ir dokumentų, suteikiančių teisę eiti atitinkamas pareigas, išdavimo, galiojimo datos ir numeriai.
    2. Projekto vykdymo priežiūra normatyvinių statybos dokumentų nustatyta tvarka organizuojama taip:

1. projekto vykdymo priežiūra turi būti vykdoma vadovaujantis STR 1.06.01:2016 „Statybos darbai. Statinio statybos priežiūra“ ir apimti Projektiniuose pasiūlymuose numatytų statybos darbų vykdymo priežiūrą;
2. projekto vykdymo priežiūra atliekama Objekto statybvietėje. Už išlaidas biuro patalpoms, patalpoms Objekto statybvietėje, ryšių, transporto, draudimo paslaugoms ir kitoms su projekto vykdymo priežiūra susijusioms veikloms atsakingas Projektuotojas;
3. projekto vykdymo priežiūra privalo būti vykdoma ne mažiau kaip 5 val. per savaitę, deleguojant į Objekto statybvietę projekto vykdymo priežiūros vadovą ir/ar projekto dalies vykdymo priežiūros vadovą (-us) (priklausomai nuo vykdomų statybos darbų srities). Projekto dalies vykdymo priežiūros vadovas (-ai) privalo pasirašyti paslėptų statybos konstrukcijų ir paslėptų statybos darbų patikrinimo, inžinerinių tinklų, technologinių inžinerinių sistemų išbandymo, pripažinimo tinkamais naudoti aktus ir kitus statybos vykdymo dokumentus, jei jie atitinka Projektinius pasiūlymus bei normatyvinių dokumentų reikalavimus;
4. projekto vykdymo priežiūra vykdoma nuo Objekto statybos darbų pradžios iki statybos užbaigimo akto užregistravimo dienos IS „Infostatyba“;
5. projekto vykdymo priežiūros vadovas ir/ar projekto dalies vykdymo priežiūros vadovas (-ai) privalo atvykti į Objektą ir dalyvauti susitikimuose su Objekto statybos rangovu ir Užsakovu, atsižvelgiant į statybos darbų eigą, atliekamus darbus ir svarstomus klausimus. Esant poreikiui, projekto vykdymo priežiūros vadovas gali inicijuoti Objekto statybos dalyvių susirinkimą, per protingą terminą informuodamas kitus statybos dalyvius.
   * 1. Projektuotojas privalo rengti tarpines ir baigiamąją ataskaitas. Tarpinės ataskaitos rengiamos Užsakovui pareikalavus. Jose aprašoma projekto vykdymo priežiūros paslaugų teikimo veikla, rekomendacijos bei išvados dėl vykdomų statybos darbų atitikimo Projektinių pasiūlymų sprendiniams. Baigiamojoje ataskaitoje glaustai aprašoma projekto vykdymo priežiūros eiga. Baigiamoji ataskaita pateikiama Užsakovui iki prašymo IS „Infostatyba“ užregistravimo. Ataskaitos rengiamos lietuvių kalba, 2 egzemplioriais.
     2. Projekto vykdymo priežiūra priimama ir įvertinama, vadovaujantis Projektiniais pasiūlymais, ir įforminama projekto vykdymo priežiūros Aktais, išvadomis ir ataskaitomis.

## PROJEKTUOTOJO PRIEVOLĖS PER OBJEKTO GARANTINĮ TERMINĄ

* + 1. Projektuotojas (kartu su Objekto statybos rangovu ir techniniu prižiūrėtoju) Lietuvos Respublikos civilinio kodekso, Lietuvos Respublikos statybos įstatymo nustatyta tvarka atsako už Objekto sugriuvimą ar per garantinį terminą nustatytus defektus. Projektuotojas atsako už Objekto sugriuvimą ar defektus, jeigu Objektas sugriuvo ar defektai buvo nustatyti per 5 metus, esant paslėptų Objekto elementų – 10 metų, esant tyčia paslėptų defektų – 20 metų, jeigu neįrodo, kad jie atsirado dėl Objekto ar jo dalių normalaus susidėvėjimo, jo netinkamo naudojimo ar Užsakovo ar jo pasamdytų asmenų netinkamai atlikto remonto arba dėl Užsakovo ar jo pasamdytų asmenų kitokių kaltų veiksmų.
    2. Garantinio termino metu atsiradus defektų, garantinis laikotarpis yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.

# PASLAUGŲ TEIKIMO ORGANIZAVIMAS

## ŠALIŲ ATSTOVAI

* + 1. Visi svarbiausi Sutarties vykdymo klausimai sprendžiami per Sutarties specialiosiose sąlygose nurodytus Šalių paskirtus atstovus arba šių atstovų nurodytus asmenis.
    2. Šalys patvirtina ir užtikrina, kad paskirti atstovai yra ir visą Sutarties galiojimo laiką bus įgalioti spręsti visus su Sutarties vykdymu susijusius klausimus ir priimti visus su tuo susijusius sprendimus, išskyrus sprendimus dėl Sutarties pakeitimo ir (arba) nutraukimo, dėl Pakeitimų atlikimo, dėl netesybų taikymo ir nuostolių atlyginimo.
    3. Visi šios Sutarties vykdymui reikalingi Užsakovo suderinimai ir patvirtinimai yra galiojantys tik, jei jie yra gauti iš Užsakovo atstovo. Bet kokie kitų asmenų Projektuotojui pateikti suderinimai ir patvirtinimai nėra galutiniai, išskyrus atvejus, kai šie asmenys pateikia atitinkamus raštiškus įgaliojimus arba tokie įgaliojimai yra numatyti galiojančiuose teisės aktuose, arba Užsakovo atstovas nurodo kitaip.
    4. Bet kuri Šalis turi teisę vienašališkai pakeisti šioje Sutartyje nurodytus savo atstovus ir/arba jų kontaktinius duomenis, apie tai ne vėliau kaip per 3 darbo dienas informuodama kitą Šalį.

## SUBTIEKĖJAI

* + 1. Atskirų Paslaugų suteikimui Projektuotojas gali samdyti reikiamą kvalifikaciją turinčius subtiekėjus (Pirkimo vykdymo metu Pirkimo sąlygose naudotos subtiekėjo ir ūkio subjekto, kurio pajėgumais Projektuotojas rėmėsi grindžiant atitiktį kvalifikacijos reikalavimams, sąvokos Sutartyje naudojamos kaip „subtiekėjas“).
    2. Sudarius Sutartį, tačiau ne vėliau negu Sutartis pradedama vykdyti, Projektuotojas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Projektuotojas privalo informuoti Užsakovą apie šios informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
    3. Projektuotojas gali keisti Sutartyje nurodytus subtiekėjus, jeigu subtiekėjas nevykdo arba nepajėgia vykdyti sutartinių įsipareigojimų arba nesilaiko Sutarties sąlygų dėl Paslaugų kokybės, nepradeda teikti Paslaugų sutartu laiku arba dirba per lėtai, kad Paslaugas būtų galima suteikti Sutartyje nustatytu laiku, taip pat ir dėl kitų priežasčių.
    4. Subtiekėjus, kurių pajėgumais Projektuotojas nesirėmė Pirkimo sąlygose numatytiems reikalavimams pagrįsti, Projektuotojas gali keisti pasirašęs su Užsakovu Sutarties keitimą. Užsakovas gali patikrinti, ar nėra subtiekėjo pašalinimo pagrindų (jeigu pašalinimo pagrindai Pirkimo metu buvo keliami subtiekėjams, kurių pajėgumais Projektuotojas nesirėmė). Jeigu subtiekėjo padėtis atitinka bent vieną Lietuvos Respublikos viešųjų pirkimų įstatyme nustatytą pašalinimo pagrindą, Užsakovas reikalauja pakeisti šį subtiekėją reikalavimus atitinkančiu subtiekėju.
    5. Subtiekėjus, kurių pajėgumais Projektuotojas rėmėsi Pirkimo sąlygose numatytiems reikalavimams pagrįsti, Projektuotojas gali keisti tik prieš tai Užsakovo atstovui patikrinus ir įsitikinus, kad šis subtiekėjas turi reikiamą kvalifikaciją ir (ar) patirtį, taip pat kad nėra subtiekėjo pašalinimo pagrindų bei su Užsakovu pasirašęs Sutarties keitimą. Jeigu subtiekėjo padėtis atitinka bent vieną Pirkimo sąlygose nustatytą pašalinimo pagrindą ar neatitinka bent vieno jam keliamo kvalifikacijos reikalavimo, Užsakovas reikalauja pakeisti šį subtiekėją reikalavimus atitinkančiu subtiekėju. Tokio subtiekėjo pakeitimas įforminamas Šalių sudarytu susitarimu dėl Sutarties pakeitimo.
    6. Projektuotojo pasitelktiems subtiekėjams yra suteikiama galimybė prašyti Užsakovo atsiskaityti su jais tiesiogiai. Apie tiesioginio atsiskaitymo galimybę bei tokio atsiskaitymo tvarką Užsakovas raštu informuoja Projektuotojo pasitelktus subtiekėjus ne vėliau kaip per 3 darbo dienas nuo Projektuotojo informacijos apie tuo metu žinomus subtiekėjus gavimo, o subtiekėjas, norėdamas pasinaudoti tokia galimybe, raštu pateikia Užsakovui prašymą dėl tiesioginio atsiskaitymo. Kartu su subtiekėjo prašymu Užsakovui turi būti pateiktas Projektuotojo raštiškas patvirtinimas, kad subtiekėjui tinkamai atlikus savo įsipareigojimus pagal šią Sutartį, Projektuotojas neprieštaraus tiesioginiam atsiskaitymui su subtiekėju.
    7. Tiesioginio atsiskaitymo su subtiekėju tvarka nustatoma trišalėje sutartyje, kuri sudaroma tarp Užsakovo, Projektuotojo ir subtiekėjo.
    8. Projektuotojui pagal Sutartį mokėtina suma bus mažinama ta dalimi, kuri bus sumokėta pagal trišalę sutartį tiesiogiai subtiekėjui. Sumos, sumokėtos tiesiogiai subtiekėjui pagal trišalę sutartį, negali būti įtraukiamos į Užsakovui pateikiamas Projektuotojo sąskaitas – faktūras.

## SUSIRINKIMAI

* + 1. Projektavimo paslaugų teikimo metu Užsakovas organizuoja susirinkimus, kurių metu sprendžiami einamieji klausimai ir kuriuose Projektuotojo dalyvavimas visuomet yra privalomas. Susirinkimų rengimo laiką ir vietą derina abiejų Šalių atstovai.
    2. Bet kurios iš Šalių iniciatyva gali būti organizuojami neeiliniai susirinkimai, kurie įvyksta ne vėliau kaip per 3 darbo dienas po atitinkamo rašytinio pranešimo pateikimo kitai Šaliai. Prireikus, Šalis turi teisę reikalauti, kad neeilinis susirinkimas įvyktų nedelsiant. Neeiliniame susirinkime Užsakovo ir Projektuotojo dalyvavimas yra privalomas.
    3. Susirinkimo protokolą surašo Projektuotojas (Šalių susitarimu protokolą gali surašyti ir kitas asmuo) bei per 2 darbo dienas protokolo projektą visiems susirinkimo dalyviams išsiunčia elektroniniu paštu pastaboms pateikti. Suderintą protokolo projektą pasirašo Užsakovo ir Projektuotojo atstovai, taip pat susirinkimo dalyviai, kurių atžvilgiu buvo priimti sprendimai. Pasirašytas susirinkimo protokolas elektroniniu paštu išsiunčiamas visiems susirinkimo dalyviams.

## INFORMAVIMAS

* + 1. Jei dėl bet kokių priežasčių nėra galimybės Paslaugų suteikti tinkamai ir laiku, taip pat pastebėjus klaidas Techninėje užduotyje, Sutartyje, Projektuotojas apie tai nedelsdamas privalo raštu informuoti Užsakovo atstovą.
    2. Jei atšaukiamas suplanuotų veiksmų atlikimas, kurių metu buvo sutartas arba numatytas Užsakovo atstovo dalyvavimas, Projektuotojas apie tai turi nedelsdamas informuoti atitinkamą Užsakovo atstovą.

## PATIKRINIMAI

* + 1. Užsakovo prašymu, Projektuotojas turi pateikti visą informaciją ir dokumentaciją, kurios gali reikėti norint parodyti Sutarties vykdymo progresą, rezultatus ir Sutartyje bei teisės aktuose nurodytų reikalavimų laikymąsi.
    2. Projektuotojas įsipareigoja netrukdyti Užsakovui ir jo atstovams ir (arba) valstybės institucijų įgaliotiems darbuotojams patekti į Paslaugų teikimo vietą ir sudaryti visas sąlygas patikrinti, kaip teikiamos Paslaugos bei laikomasi kitų Sutarties sąlygų bei teisės aktų reikalavimų.

## ATASKAITOS

* + 1. Kol teikiamos Paslaugos, iki kiekvieno mėnesio paskutinės darbo dienos Projektuotojas Užsakovui turi pateikti Paslaugų teikimo ataskaitą (pavyzdinę Paslaugų teikimo ataskaitos formą Projektuotojui pateikia Užsakovas), kurioje turi būti nurodyta:

1. Paslaugų teikimo eigos aprašymas nuo Sutarties įsigaliojimo, įskaitant Projektuotojo pateiktą dokumentaciją;
2. Per ataskaitinį laikotarpį (t. y. nuo Sutarties įsigaliojimo arba paskutinio Akto pasirašymo) suteiktos ir naujai pradėtos teikti Paslaugos ar jų teikimo etapai;
3. Nuokrypiai nuo suderinto Grafiko, detalus nuokrypių eliminavimo priemonių aprašymas bei atitinkamai atnaujintas Grafikas;
4. Finansinė Sutarties įgyvendinimo santrauka;
5. Artimiausi ženklūs įvykiai vykdant Sutartį (akcentuojant Užsakovo dalyvavimo reikalaujančius įvykius);
6. Kitos esminės aplinkybės, turinčios įtakos Sutarties įgyvendinimui.
   * 1. Paslaugų teikimo ataskaitos nepateikimas laiku yra pagrindas Užsakovui nepasirašyti atitinkamo Akto.

## NURODYMAI

* + 1. Projektuotojas privalo vykdyti Užsakovo, savivaldybių ir kitų institucijų teisėtus reikalavimus, kurie yra susiję su Sutartyje numatytomis Paslaugomis. Jei, Projektuotojo nuomone, nurodyti reikalavimai viršija Sutartyje numatytus Projektuotojo įsipareigojimus, Projektuotojas turi nedelsdamas apie tai raštu informuoti Užsakovą.
    2. Kilus ginčui dėl Paslaugų teikimo ir (arba) kitų sąlygų ir reikalavimų, Užsakovas Projektuotojui gali išduoti nurodymą dėl tolesnio Paslaugų teikimo. Užsakovo nurodymas Projektuotojui yra privalomas vykdyti. Kadangi Sutarties Šalys privalo laikytis ne tik Sutarties sąlygų, bet taip pat ir Pirkimo sąlygų, kurios yra neatskiriama Sutarties dalis, todėl Užsakovo nurodymai Projektuotojui negali būti tokios apimties, kurie išeitų už Sutarties ir Pirkimo sąlygų ribų. Projektuotojas, nesutikdamas su Užsakovo nurodyme numatytomis Paslaugų apimtimis, jų apmokėjimu, terminais ir (arba) kitomis sąlygomis, gali juos ginčyti, tačiau negali stabdyti nurodymo vykdymo.

## DOKUMENTACIJOS APSIKEITIMAS

* + 1. Projektuotojas sutinka, kad apsikeitimas Sutarties vykdymui reikalinga informacija/dokumentais, išskyrus atvejus, kai informacija/dokumentai Sutartyje nurodytais atvejais ar suderinus su Užsakovu yra perduodami fiziškai, bus vykdomas naudojantis Microsoft SharePoint arba lygiaverte platforma, ir įsipareigoja susikurti paskyrą Microsoft SharePoint arba lygiavertėje platformoje pagal Užsakovo suteiktas instrukcijas.
    2. Visi pagal Sutartį vienos šalies kitai perduodami dokumentai turi būti skaitmeniniai, kai dokumentai, vadovaujantis Sutarties sąlygomis, turi būti pasirašyti, jie pasirašomi kvalifikuotu elektroniniu parašu. Fiziniu parašu pasirašyti popieriniai dokumentai Sutarties įgyvendinimo metu gali būti rengiami tik teisės aktuose numatytais atvejais.

# SUTARTIES KAINA, KAINODARA IR APMOKĖJIMO TVARKA

## SUTARTIES KAINA, KAINODAROS TAISYKLĖS

* + 1. Sutarčiai yra taikoma fiksuotos kainos kainodara. Pradinė Sutarties kaina yra lygi laimėjusio Projektuotojo pasiūlymo kainai, nurodytai už visą Pirkimo dokumentuose ir Sutartyje nurodytą perkamų Paslaugų apimtį. Jei Sutarties kaina buvo peržiūrėta pagal Sutartyje nurodytas kainų peržiūros sąlygas, atitinkamai patikslinama (didėja arba mažėja) Pradinė Sutarties kaina.
    2. Pradinė Sutarties kaina yra nurodyta Sutarties specialiosiose sąlygose. Į ją įskaičiuotos visos su Paslaugų teikimu susijusios tiesioginės bei netiesioginės išlaidos, mokesčiai ir rinkliavos, išskyrus atvejus, kai Sutartyje aiškiai nurodyta kitaip.
    3. Už visų Sutartyje nurodytų Paslaugų suteikimą Užsakovas įsipareigoja sumokėti Projektuotojui Sutarties kainą Sutartyje nurodyta tvarka ir terminais (išskyrus PVM, jei pagal teisės aktų reikalavimus PVM į biudžetą turi sumokėti Užsakovas).
    4. Sutarties kaina gali būti peržiūrima ir perskaičiuojama tik Sutartyje numatytais atvejais ir tvarka. Projektuotojas neturi teisės reikalauti padidinti Sutarties kainą, o Užsakovas neturi teisės reikalauti ją sumažinti, išskyrus atvejus, numatytus Sutartyje.
    5. Jei dėl Lietuvos Respublikos įstatymų ir (arba) kitų taikytinų teisės aktų pasikeitimo reikalinga suteikti papildomas paslaugas, kurios nebuvo ir negalėjo būti numatytos Sutarties sudarymo metu, Sutarties kaina perskaičiuojama, kai dėl pasikeitusių Lietuvos Respublikos įstatymų ir (arba) taikytinų teisės aktų reikalavimų, reikalinga keisti Techninę užduotį ir/ar Projektinius pasiūlymus (jei jie yra parengti).
    6. Pasikeitus (sumažėjus ar padidėjus) PVM tarifui, atitinkamai perskaičiuojama Sutarties kaina. Tokie pakeitimai taikomis tiems Aktams ir sąskaitoms – faktūroms, kurie sudaromi po pakeitimų įsigaliojimo. Pasikeitus kitiems mokesčiams, Sutarties kaina neperskaičiuojama.
    7. Sutarties kaina bet kurios iš Šalių rašytiniu prašymu gali būti perskaičiuojama, jei Lietuvos statistikos departamento ([www.stat.gov.lt](http://www.stat.gov.lt)) skelbiamo mėnesinio darbo užmokesčio ir pridėtinių išlaidų indekso (toliau – Indeksas) reikšmė per 6 mėnesius ar ilgesnį laikotarpį pakinta ne mažiau kaip 5 proc.
    8. Sutarties kaina perskaičiuojama dėl Indekso pokyčio, pagal Sutartį Užsakovui neperduotų (neužaktuotų) Paslaugų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:

K **= IPb / IPr, kur:**

**K**- Indekso pokyčio koeficientas;

**IPr** – Indekso reikšmė laikotarpio pradžioje;

**IPb** – Indekso reikšmė laikotarpio pabaigoje.

Laikotarpis skaičiuojamas nuo pasiūlymų pateikimo Pirkime termino pabaigos dienos (arba nuo paskutinio Sutarties kainos perskaičiavimo dėl Indekso pokyčio, jei Sutarties kaina buvo perskaičiuota) iki paskutinio Akto datos.

* + 1. Šalys privalo sudaryti susitarimą dėl Sutarties kainos perskaičiavimo per mėnesį nuo Šalies prašymo kitai Šaliai perskaičiuoti Sutarties kainą gavimo dienos. Susitarime turi būti nurodyta Indekso reikšmė laikotarpio pradžioje ir jos nustatymo data, Indekso reikšmė laikotarpio pabaigoje ir jos nustatymo data, Indekso pokyčio koeficientas, perskaičiuota fiksuotos kainos suma, perskaičiuota Pradinė Sutarties kaina, perskaičiuota Sutarties įvykdymo užtikrinimo (jei taikomas) ir projektuotojo civilinės atsakomybės draudimo suma.
    2. Už papildomas paslaugas, kurias Projektuotojas teikia savavališkai nukrypdamas nuo Sutarties sąlygų, neapmokama.

## APMOKĖJIMO TVARKA

* + 1. Sutarties kainą Užsakovas sumokės pagal Projektuotojo išrašomas sąskaitas – faktūras.
    2. Projektuotojas sąskaitą – faktūrą išrašo ir pateikia tik elektroniniu būdu ne vėliau kaip per 2 darbo dienas nuo pagrindo jai išrašyti atsiradimo dienos. Sąskaita – faktūra Užsakovui teikiama Projektuotojo pasirinktomis priemonėmis: Projektuotojas gali teikti ES Direktyvos 2014/55 reikalavimus atitinkančią elektroninę sąskaitą – faktūrą arba teikti kito formato elektroninę sąskaitą, pasinaudojant Sąskaitų administravimo bendrąja informacine sistema (SABIS).
    3. Tinkamai išrašytą ir pateiktą sąskaitą – faktūrą Užsakovas apmokės per 30 dienų nuo jos gavimo dienos.
    4. Projektavimo paslaugų kaina už tinkamai suteiktas projektavimo paslaugas bus mokama žemiau lentelėje nurodytomis dalimis po kiekvieno lentelėje nurodyto etapo užbaigimo:

|  |  |  |
| --- | --- | --- |
| Etapai | Etapų užbaigimo sąlygos: | Mokėtina suma |
| 1 etapas | Inžinerinių tyrinėjimo ataskaitų (geodezijos, geologijos ir kt.) pateikimas Užsakovui | 20 proc. projektavimo paslaugų kainos |
| 2 etapas | Projektinių pasiūlymų pateikimas pirmam Užsakovo derinimui (pilnos apimties) | 60 proc. projektavimo paslaugų kainos |
| 3 etapas | Galutinių Projektinių pasiūlymų ir statybą leidžiančių dokumentų pateikimas Užsakovui ir teritorijų, kuriose taikomos specialiosios žemės naudojimo sąlygos Užsakovo valdomiems inžineriniams tinklams, patikslinimas / įregistravimas / išregistravimas Nekilnojamojo turto registre, pagrindžiančių dokumentų bei duomenų pateikimas shp formatu (jei taikoma) | 20 proc. projektavimo paslaugų kainos |

* + 1. Projekto vykdymo priežiūros paslaugų kaina už tinkamai suteiktas projekto vykdymo priežiūros paslaugas bus mokama dalimis, proporcingomis atliktų Objekto statybos darbų kiekiui (įvertinus pinigine išraiška). Objekto statybos darbų kiekis bus nustatomas pagal Užsakovo ir Objekto statybos rangovo pasirašytus atliktų statybos darbų aktus. Šalys susitaria, kad mokėjimas už projekto vykdymo priežiūros paslaugas bus atliekamas, tik kai Projektuotojui mokėtina dalis sieks bent 20% bendros projekto vykdymo priežiūros paslaugų kainos.

## SULAIKYMAI

* + 1. Užsakovas turi teisę sulaikyti Projektuotojui pagal Sutartį mokėtinas sumas, jei nustatomi Paslaugų trūkumai. Projektuotojui mokėtinų sumų sulaikymas negali būti laikomas Užsakovo prievolės laiku sumokėti Sutarties kainą netinkamu vykdymu. Užsakovas turi teisę pasinaudoti sulaikymo teise tik tokia apimtimi, kuri yra būtina užtikrinti pagrįstų reikalavimų įvykdymą.

## KITOS APMOKĖJIMO SĄLYGOS

* + 1. Užsakovas savo piniginius reikalavimus turi teisę bet kada vienašališkai įskaityti iš bet kokių Projektuotojui mokėtinų sumų pagal bet kurią su Užsakovu sudarytą sutartį, apie tai raštiškai informuodamas Projektuotoją. Jeigu mokėtinų įsipareigojimų valiuta skiriasi, Užsakovas priešpriešiniams reikalavimams įskaityti gali konvertuoti bet kurio įsipareigojimo sumą pagal rinkoje galiojantį valiutos keitimo kursą, naudojamą įprastinėje veikloje.
    2. Visi mokėjimai, kurie turi būti atlikti tarp Šalių pagal Sutartį, bus atliekami bankiniais pavedimais į kitos Šalies banko sąskaitą. Mokėjimai bus laikomi atliktais, kai mokėjimą atliekančios Šalies bankas priims mokėjimo nurodymą.

# PAKEITIMAI

## PASLAUGŲ PAKEITIMAI

* + 1. Kai teisės aktuose arba Sutartyje numatytais atvejais keičiamos Paslaugų apimtys (o tam tikrais atvejais – ir kiekiai), Sutarties kaina turi būti padidinta, pridedant papildomų paslaugų kainą, (papildomos paslaugos – paslaugos arba jų dalis, kurios nenurodytos Užsakovo projektavimo užduotyje, tačiau yra tiesiogiai susijusios su teikiamomis paslaugomis, kurias būtina papildomai atlikti dėl Užsakovo projektavimo užduoties reikalavimų pasikeitimo arba projektavimo užduoties sprendinių būtinų pakeitimų siekiant įgyvendinti Sutartį), ir sumažinta, atimant atsisakomų Paslaugų kainą (atsisakomos paslaugos – Paslaugos ar jų dalis, kurios Sutarties vykdymo metu Užsakovui tapo nereikalingos ir nebus įsigyjamos, įskaitant Paslaugas, kurių nebereikia dėl Užsakovo projektavimo užduoties reikalavimų arba Užsakovo projektavimo užduoties būtino pakeitimo, klaidų ar trūkumų Užsakovo dokumentuose taisymo).
    2. Kai teisės aktuose arba Sutartyje numatytais atvejais vienos Paslaugos yra keičiamos kitomis, laikoma, kad Paslaugos, kurios nebus teikiamos, yra atsisakomos Paslaugos, o jas pakeičiančios paslaugos yra papildomos paslaugos.
    3. Papildomų paslaugų ir atsisakomų Paslaugų kaina apskaičiuojama, taikant šiuos būdus prioritetine tvarka:

1. taikomos Sutartyje nurodytos kainos ir įkainiai, atsižvelgiant į indeksaciją pagal Sutarties bendrųjų sąlygų 5.1 punktą;
2. jeigu įmanoma, išskaičiuojama Sutartyje nurodytos kainos arba įkainio dalis;
3. pritaikomi Sutartyje nurodytų panašių Paslaugų įkainiai;
4. įvertinamos pagrįstos išlaidos pagal Viešųjų pirkimų tarnybos norminiuose administraciniuose aktuose, galiojusiuose galutinio pasiūlymų pateikimo Pirkime dieną, patvirtintas kainodaros nustatymo bei tiesioginių ir netiesioginių išlaidų apskaičiavimo taisykles (net jeigu Sutarties galiojimo metu jos netektų galios), bet ne didesnės, nei Projektuotojo faktiškai patirtos išlaidos pagal tas išlaidas pagrindžiančius trečiųjų asmenų ar kitus dokumentus. Tuo atveju, kai pagal taisykles nurodyta, kad išlaidos turi būti ir ne didesnės, nei vidutinę rinkos kainą atitinkanti išlaidų suma, vidutinė rinkos kaina nustatoma įvertinus ne mažiau kaip trijų toje rinkoje esančių ūkio subjektų kainas (jeigu tiek ūkio subjektų yra rinkoje), skelbiamas viešai arba nurodytas tokių ūkio subjektų pateiktuose rašytiniuose pasiūlymuose.
   * 1. Pakeitimų dėl papildomų paslaugų įsigijimo atlikimui Užsakovas suformuluoja techninę užduotį ir pateikia ją Projektuotojui. Projektuotojas per 10 darbo dienų (arba kitą Šalių atstovų raštu suderintą terminą) nuo techninės užduoties gavimo ją įvertina ir parengia raštišką pasiūlymą Pakeitimams atlikti. Pasiūlyme Pakeitimams atlikti Projektuotojas turi nurodyti:
5. Pakeitimui atlikti reikalingų papildomų paslaugų sąmatą;
6. Pagrįstą papildomų paslaugų suteikimo terminą ir Pakeitimo įtaką Sutarties vykdymo eigai, terminams ir kainai;
7. Dėl Pakeitimo reikiamus atlikti Darbų žiniaraščio pakeitimus;
8. Kitą su Pakeitimu susijusią svarbią informaciją, turinčią ar galinčią turėti įtaką Sutarties vykdymui.
   * 1. Pasiūlymą dėl Pakeitimų atlikimo Projektuotojas turi teisę teikti ir savo iniciatyva (t. y. be Užsakovo techninės užduoties), raštu nurodydamas tokių Pakeitimų būtinumą ir pridėdamas tai pagrindžiančius dokumentus.
     2. Kartu su Projektuotojo pasiūlymu turi būti pridedamas Pakeitimų kainos pagrindimas. Projektuotojo pasiūlyme nurodytos kainos apskaičiuojamos Viešųjų pirkimų tarnybos direktoriaus įsakymu patvirtintoje Kainodaros taisyklių nustatymo metodikoje (arba ją keičiančiuose teisės aktuose) nurodytais būdais.
     3. Užsakovo prašymu, Projektuotojas ne vėliau kaip per 2 darbo dienas arba kitą Šalių atstovų suderintą terminą, privalo patikslinti ir (arba) detalizuoti pateiktą pasiūlymą bei pagrįsti jo atitikimą Sutarties reikalavimams.
     4. Pakeitimai tampa Paslaugų dalimi tuomet, kai Šalys sudaro raštišką susitarimą dėl Pakeitimų.
     5. Pakeitimams tapus Paslaugų dalimi, automatiškai perskaičiuojama Sutarties kaina, prie esamos Sutarties kainos pridedant/atimant Pakeitimų kainą.
     6. Projektuotojas privalo atlikti visus su Pakeitimų atlikimu susijusius darbus ir veiksmus (įskaitant, bet neapsiribojant, Projektinių pasiūlymų parengimo (koregavimo) bei visų Pakeitimams atlikti būtinų leidimų, sutikimų ir suderinimų gavimo darbus), kurie yra būtini tam, kad Pakeitimas būtų įvykdytas tinkamai ir laiku.
     7. Papildomas paslaugas Užsakovas gali įsigyti iš Projektuotojo, atlikdamas atskirą pirkimą pirkimus reglamentuojančių teisės aktų nustatyta tvarka.
     8. Pakeitimams Šalys taiko Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ir Viešųjų pirkimų tarnybos direktoriaus įsakymu patvirtintos Kainodaros taisyklių nustatymo metodikos (arba ją keičiančių teisės aktų) nuostatas.

# ATSAKOMYBĖ

## ĮSIPAREIGOJIMŲ NEVYKDYMAS ARBA NETINKAMAS VYKDYMAS

* + 1. Kiekviena Šalis yra atsakinga už visų savo sutartinių įsipareigojimų tinkamą įvykdymą pagal šios Sutarties sąlygas.
    2. Pagal Lietuvos Respublikos civilinio kodekso 6.703 straipsnio nuostatas, Projektuotojas atsako už netinkamą Projektinių pasiūlymų parengimą, Sutartyje nurodytų Paslaugų suteikimą, taip pat už statinio statybos darbų perdirbimą dėl netinkamai parengtų Projektinių pasiūlymų bei už Projektinių pasiūlymų ir Paslaugų trūkumus (įskaitant, bet neapsiribojant, klaidas, prieštaravimus, neatitikimus), kurie buvo nustatyti statybos darbų pagal Projektinius pasiūlymus vykdymo metu. Jeigu nustatomi Projektinių pasiūlymų ir (ar) kitų Paslaugų trūkumai ir (ar) netikslumai, Projektuotojas privalo Užsakovo reikalavimu neatlygintinai ištaisyti Projektinių pasiūlymų ir (ar) kitų Paslaugų trūkumus ir (ar) netikslumus bei atlyginti Užsakovui nuostolius, įskaitant, bet neapsiribojant, Užsakovo patirtas išlaidas įsigyjant ir apmokant papildomus statybos darbus, susijusius su netinkamu Projektinių pasiūlymų parengimu ir (ar) Paslaugų suteikimu, rangovui, vykdančiam Objekto statybos darbus pagal Projektuotojo parengtus Projektinius pasiūlymus.
    3. Jei dėl netinkamai parengtų Projektinių pasiūlymų ir / ar juose nustatytų trūkumų būtina gauti naują statybą leidžiantį dokumentą, už šio dokumento gavimą per statybos teisės aktuose numatytus terminus atsakingas Projektuotojas. Projektuotojas ne vėliau kaip per 10 d. d privalo pateikti Projektinių pasiūlymų pakeitimus Užsakovui. Jei derinimo su Užsakovu metu nustatomi Projektinių pasiūlymų pakeitimų trūkumai, Projektuotojas ne vėliau kaip per 5 d. d. privalo pateikti galutinius Projektinių pasiūlymų pakeitimus, kuriuose būtų ištaisyti visi trūkumai ir juos suderinti su Užsakovu. Nesilaikant šiame punkte nustatytų terminų Projektuotojui taikomi delspinigiai Sutarties bendrųjų sąlygų 7.2 punkte numatyta tvarka.
    4. Jei Projektuotojas nevykdo, tinkamai nevykdo arba tampa akivaizdu, kad tinkamai neįvykdys kurio nors iš Sutartyje nurodytų įsipareigojimų, Užsakovas turi teisę:

1. sulaikyti Projektuotojui pagal Sutartį mokėtinas sumas iki kol šie įsipareigojimai bus įvykdyti tinkamai (šiame punkte nurodyta sulaikymo teise Užsakovas gali pasinaudoti tik tokia apimtimi, kuri yra būtina užtikrinti reikalavimų įvykdymą) ir (arba)
2. Projektuotojo įsipareigojimus įvykdyti pats, apie tai raštu informuodamas Projektuotoją (tokiu atveju Užsakovas turi teisę reikalauti Projektuotojo apmokėti už šių įsipareigojimų įvykdymą patirtas išlaidas ir 10% dydžio, bet ne mažiau kaip 1.000 eurų, kompensaciją nuo patirtų išlaidų sumos, už tokių įsipareigojimų įvykdymo organizavimą), ir (arba)
3. reikalauti patirtų nuostolių atlyginimo ir juos bet kada įskaityti iš Projektuotojui mokėtinų sumų pagal bet kurią su Užsakovu sudarytą sutartį, ir (arba) imtis kitų Sutartyje ir teisės aktuose nurodytų priemonių.
   * 1. Bet kokie trūkumai, kurių Užsakovas, Objekto statybos techninis prižiūrėtojas, ir (arba) kiti asmenys nepastebėjo vertindami, derindami, tikrindami, priimdami ir (arba) tvirtindami Projektuotojo suteiktas Paslaugas, pateiktus dokumentus ar pasiūlymus (nepriklausomai, ar tai buvo atlikta Pirkimo metu, ar Sutarties vykdymo metu), neatleidžia Projektuotojo nuo atsakomybės už įsipareigojimų nevykdymą ar netinkamą vykdymą pagal Sutarties sąlygas.
     2. Projektuotojas privalo Paslaugas teikti, nepažeisdamas trečiųjų asmenų teisių ir/ar teisėtų interesų. Projektuotojas, pažeidęs trečiųjų asmenų teises ir/ar teisėtus interesus privalo savo sąskaita bei rizika per 14 dienų nuo trečiojo asmens reikalavimo/prašymo gavimo atlyginti su tuo susijusią žalą. Projektuotojui per nustatytą terminą žalos neatlyginus, ją atlygina Užsakovas. Tokiu atveju Užsakovas įgyja teisę įskaityti žalos sumą iš Projektuotojui mokėtinų sumų pagal šią arba bet kurią su Projektuotoju sudarytą sutartį.
     3. Projektuotojas Paslaugų teikimo metu privalo imtis visų įmanomų priemonių, kad užtikrintų žmonių sveikatai nekenksmingas sąlygas. Projektuotojui nevykdant šios pareigos, tokias sąlygas gali užtikrinti Užsakovas. Tokiu atveju Užsakovas įgyja teisę įskaityti su tuo susijusių patirtų išlaidų sumą iš Projektuotojui mokėtinų sumų pagal šią arba bet kurią su Projektuotoju sudarytą sutartį.

## NETESYBOS

* + 1. Tuo atveju, jeigu delspinigiai skaičiuojami už Paslaugų teikimo etapų vėlavimą ir praleidžiamas dviejų ar daugiau Paslaugų teikimo etapų užbaigimas ir (arba) praleidžiamas Paslaugų suteikimo terminas, delspinigiai skaičiuojami už visus pradelstus terminus kiekvienam terminui atskirai.
    2. Projektuotojas privalo su Užsakovu suderinti Projektinių pasiūlymų dokumentaciją ne daugiau kaip per 3 kartus. Jeigu Projektuotojas nesuderina su Užsakovu Projektinių pasiūlymų dokumentacijos dėl Projektuotojo kaltės per 3 kartus, už kiekvieną pakartotinį Projektinių pasiūlymų- dokumentacijos derinimą, viršinantį 3 kartų derinimo ribą, Projektuotojas privalo sumokėti Užsakovui 400 eurų baudą.
    3. Jei už tą patį pažeidimą Projektuotojui gali būti taikomos kelios Sutartyje nurodytos baudos arba delspinigiai, taikoma tik ta bauda ar delspinigiai, kurie yra didesni. Jei tas pats pažeidimas lėmė kitų sutartinių įsipareigojimų nevykdymą ar netinkamą vykdymą, už kiekvieną tokį Sutarties pažeidimą skaičiuojami ir delspinigiai, ir bauda.
    4. Šalis, neteisėtai atskleidusi kitos Šalies konfidencialią informaciją, kitos Šalies reikalavimu turi jai sumokėti 3 000 eurų baudą ir atlyginti visus dėl to patirtus nuostolius, kiek jų nepadengia sumokėta bauda.
    5. Užsakovui neatlikus mokėjimo Sutartyje nustatytais terminais, Projektuotojas turi teisę reikalauti 0,04% dydžio delspinigių nuo laiku nesumokėtos sumos už kiekvieną pavėluotą dieną.
    6. Projektuotojui nevykdant, netinkamai vykdant Sutartyje numatytus įsipareigojimus, nesuteikus Paslaugų Sutartyje numatytais terminais, Užsakovas turi teisę reikalauti 0,04% dydžio delspinigių nuo neįvykdytų, netinkamai įvykdytų ar pavėluotai įvykdytų Paslaugų vertės, o jeigu neįmanoma nustatyti tokių Paslaugų vertės, nuo Pradinės Sutarties kainos, už kiekvieną pavėluotą dieną.
    7. Sutartyje numatytos netesybos Šalių susitarimu pripažįstamos Šalių iš anksto nustatytais Šalies galimais minimaliais nuostoliais dėl to, kad kita Šalis pažeidė atitinkamą Sutarties sąlygą, kurių dydžio nukentėjusiajai Šaliai nereikia įrodinėti.

## ATSAKOMYBĖS RIBOJIMAS

* + 1. Pagal Sutartį Šalys atsako tik už tiesioginius nuostolius, patirtus kitos Šalies, ir neatsako už nuostolius dėl negauto pelno, negautų santaupų ar prarastos verslo galimybės.
    2. Visi tiesioginiai nuostoliai ribojami Pradinės Sutarties kainos dydžio suma.
    3. Bendra Šaliai priskaičiuotų pagal Sutartį netesybų suma negali viršyti 20 procentų Pradinės Sutarties kainos.
    4. Sutartyje nurodytos atsakomybės ribojimo nuostatos negalioja žalai, padarytai tyčia, dėl didelio nerūpestingumo, taip pat žalai padarytai tretiesiems asmenims.

## ATLEIDIMAS NUO ATSAKOMYBĖS

* + 1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl Nenugalimos jėgos aplinkybių, atsiradusių po šios Sutarties pasirašymo. Tokiomis aplinkybėmis gali būti laikoma:

1. karas (paskelbtas ar nepaskelbtas), pilietinis karas, maištai, revoliucijos, teroristiniai aktai;
2. stichinės nelaimės: smarkios audros, ciklonai, žemės drebėjimai, potvyniai;
3. boikotai, streikai, lokautai;
4. teisėti ir neteisėti valstybės valdymo ir kontrolės institucijų pareigūnų veiksmai;
5. kitos Šalies įsipareigojimų nevykdymas ar netinkamas vykdymas;
6. kitos aplinkybės pagal Lietuvos Respublikos civilinio kodekso 6.212 straipsnį.
   * 1. Pagal šią Sutartį Nenugalimos jėgos aplinkybėmis nelaikoma tai, kad Šalis neturi reikiamų finansinių išteklių arba jos kontrahentai pažeidžia savo prievoles, taip pat Šalies ir su ja susijusių asmenų (t. y. Šalies tiesiogiai ar netiesiogiai valdomų, bei ją valdančių subjektų, išskyrus Lietuvos Respubliką) valdymo organų bei darbuotojų veikimas ar neveikimas (įskaitant streikus).
     2. Apie Nenugalimos jėgos aplinkybes ir jų įtaką Sutarties vykdymui bei terminams Šalis privalo nedelsdama, bet ne vėliau kaip per 5 darbo dienas nuo jų atsiradimo ar paaiškėjimo, raštu pranešti kitai Šaliai, pateikdama minėtų aplinkybių egzistavimo įrodymus. Laiku neinformavus, pranešimo negavusi Šalis turi teisę laikyti, kad šios aplinkybės Sutarties vykdymo neįtakojo, iki kol nebuvo išsiųstas pranešimas.
     3. Atsiradus Nenugalimos jėgos aplinkybėms Šalis privalo imtis visų pagrįstų priemonių galimai žalai sumažinti ir, kad jos turėtų kuo mažesnę įtaką Sutarties vykdymo terminams.
     4. Pagrindas atleisti Šalį nuo atsakomybės atsiranda tik minėtų aplinkybių egzistavimo laikotarpiui, o jas pašalinus Šalis privalo nedelsdama atnaujinti įsipareigojimų vykdymą.

## SUTARTIES ĮVYKDYMO UŽTIKRINIMAS

* + 1. Jeigu toks reikalavimas numatytas Sutarties specialiosiose sąlygose, sutartiniams įsipareigojimams užtikrinti Projektuotojas iki Sutarties pasirašymo Užsakovui turi pateikti Sutarties įvykdymo užtikrinimą – Užsakovui priimtino banko garantiją ar draudimo bendrovės laidavimo raštą. Sutarties įvykdymo užtikrinimo dydis turi būti ne mažesnis kaip 10% nuo projektavimo paslaugų kainos (su PVM). Projektuotojas turi užtikrinti, kad Sutarties įvykdymo užtikrinimas galiotų visą projektavimo paslaugų teikimo laikotarpį ir 30 dienų po jo. Jeigu Projektuotojas nesuteikia projektavimo paslaugų likus 30 dienų iki pateikto Sutarties įvykdymo užtikrinimo galiojimo pabaigos, Projektuotojas turi per 20 dienų pateikti atnaujintą (pratęstą) Sutarties įvykdymo užtikrinimą ne trumpesniam laikotarpiui kaip iki numatomos projektavimo paslaugų suteikimo dienos ir 30 dienų po jos.
    2. Jeigu toks reikalavimas numatytas Sutarties specialiosiose sąlygose, sutartiniams įsipareigojimams užtikrinti Projektuotojas ne vėliau kaip per 10 darbo dienų nuo Sutarties bendrųjų sąlygų 3.3.1 punkte nurodyto pranešimo apie pasirašytą Objekto statybos darbų sutartį pateikimo Užsakovui turi pateikti Sutarties įvykdymo užtikrinimą – Užsakovui priimtino banko garantiją ar draudimo bendrovės laidavimo raštą. Sutarties įvykdymo užtikrinimo dydis turi būti ne mažesnis kaip 10% nuo projekto vykdymo priežiūros paslaugų kainos (su PVM). Projektuotojas turi užtikrinti, kad Sutarties įvykdymo užtikrinimas galiotų visą projekto vykdymo priežiūros paslaugų teikimo laikotarpį ir 30 dienų po jo. Jeigu Projektuotojas nesuteikia projekto vykdymo priežiūros paslaugų likus 30 dienų iki pateikto Sutarties įvykdymo užtikrinimo galiojimo pabaigos, Projektuotojas turi per 20 dienų pateikti atnaujintą (pratęstą) Sutarties įvykdymo užtikrinimą ne trumpesniam laikotarpiui kaip iki numatomos projekto vykdymo priežiūros paslaugų suteikimo dienos ir 30 dienų po jos.
    3. Jeigu Sutarties specialiosiose sąlygose nėra nurodyto reikalavimo dėl banko garantijos pateikimo, Sutarties įvykdymas yra užtikrinamas tik Sutartyje nurodytomis netesybomis.

## PROJEKTUOTOJO CIVILINĖS ATSAKOMYBĖS DRAUDIMAS

* + 1. Projektuotojas iki Sutarties pasirašymo dienos privalo apdrausti arba būti apdraudęs savo atsakomybę projektuotojo atsakomybės privalomuoju draudimu ne mažesne nei 50% Pradinės Sutarties kainos suma, ne mažiau nei 43 400 eurų vienam draudžiamajam įvykiui bei pateikti Užsakovui tai patvirtinančią draudimo liudijimo (poliso) kopiją. Šis draudimas turi būti užtikrintas visą Sutartyje nurodytų Paslaugų teikimo laikotarpį. Tuo atveju, jei draudimo liudijimas (polisas) galioja trumpiau, Projektuotojas privalo jį pratęsti (atnaujinti) visam Sutartyje nurodytam Paslaugų teikimo laikotarpiui. Jei projektavimo paslaugas teikia ne pats Projektuotojas, o jo pasamdytas subtiekėjas, Projektuotojas gali pateikti subtiekėjo draudimo liudijimo (poliso) kopiją.
    2. Visi Projektuotojo pateikiami Draudimo liudijimai (polisai) turi būti išduodami Užsakovui priimtinos Sutartyje nurodytos draudimo įmonės.
    3. Projektuotojas savo sąskaita privalo pratęsti (atnaujinti) draudimo sutartis, jeigu jos baigtųsi anksčiau, negu nurodyta šiame skyriuje, bei pateikti Užsakovui tai patvirtinančius dokumentus.
    4. Kiekviename draudimo liudijime (polise) turi būti numatyta galimybė išmokėti draudimo išmokas Sutarties valiuta.
    5. Draudimo liudijime (polise) arba atskirame draudiko rašte turi būti nurodytas Projektuotojo ir draudiko įsipareigojimas, kad draudimo sutartis gali būti keičiama tik su išankstiniu raštišku Užsakovo sutikimu. Tokį sutikimą Užsakovas išduoda per 3 darbo dienas nuo raštiško prašymo pateikti sutikimą su pridėta pakeisto dokumento redakcija gavimo, jei draudimo sutarties pakeitimas atitinka Sutartyje numatytus minimalius draudimo reikalavimus.

# SUTARTIS

## SUTARTIES GALIOJIMAS

* + 1. Sutartis yra laikoma sudaryta ir įsigalioja nuo jos pasirašymo dienos, jeigu Sutarties specialiosiose sąlygose nenurodyta kitaip.
    2. Sutartis galioja iki visiško Šalių sutartinių įsipareigojimų įvykdymo arba Sutarties nutraukimo.
    3. Ši Sutartis sudaro visą Šalių susitarimą ir tarpusavio supratimą ir pakeičia visus ankstesnius žodinius ar rašytinius susitarimus ir pareiškimus, padarytus bet kuriuo metu iki šios Sutarties sudarymo, kurie nėra aiškiai įtraukti į šios Sutarties sąlygas. Tačiau aiškinant Sutarties dokumentus, tikrajai Šalių valiai nustatyti gali būti panaudojama informacija, Šalių pateikta derybų metu.
    4. Kokybės garantijos, atsakomybės, konfidencialumo, intelektinės nuosavybės, pranešimų siuntimo ir gavimo, kalbos, ginčų sprendimo, Europos Sąjungos finansavimo ir kitos sąlygos, kurios pagal savo esmę turi galioti ir po Sutarties įvykdymo arba nutraukimo, galioja ir po Sutarties įvykdymo arba nutraukimo.

## SUTARTIES KEITIMAS

* + 1. Bet kokie Sutarties pakeitimai galioja tik jei jie sudaryti raštu ir pasirašyti abiejų Šalių.
    2. Jeigu kuri nors Sutarties sąlyga visiškai ar iš dalies negaliotų ar taptų negaliojančia dėl jos prieštaravimo taikytiniems teisės aktams arba dėl bet kokios kitos priežasties, likusios Sutarties sąlygos liks galioti visa apimtimi. Tokiu atveju Šalys gera valia derėsis ir sieks pakeisti negaliojančią sąlygą kita teisėta ir galiojančia sąlyga, kuri, kiek tai įmanoma, leistų pasiekti tokį patį teisinį ir ekonominį rezultatą, kaip Sutarties sąlyga, kuri bus tokiu būdu pakeista. Pakeitimai atliekami abipusiu Šalių rašytiniu susitarimu.
    3. Sutarties keitimui taikomos Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 97 straipsnio nuostatos.

## SUTARTIES NUTRAUKIMAS

* + 1. Bet kuri iš Šalių turi teisę vienašališkai nutraukti Sutartį nesikreipdama į teismą, apie tai raštu pranešdama kitai Šaliai ne vėliau kaip prieš 14 dienų:

1. jeigu kitai Šaliai inicijuojama bankroto, restruktūrizavimo arba likvidavimo procedūra, arba ji sustabdo ūkinę veiklą, arba kituose teisės aktuose numatyta tvarka susidaro analogiška situacija;
2. jeigu dėl Nenugalimos jėgos aplinkybių Sutarties vykdymas visiškai sustabdomas ilgiau kaip 4 mėnesiams.
   * 1. Užsakovas turi teisę vienašališkai nutraukti Sutartį nesikreipdamas į teismą, apie tai ne vėliau kaip prieš 14 dienų raštu pranešdamas Projektuotojui, jeigu:
3. Projektuotojas laiku nepateikia Grafiko arba Grafikas nesuderinamas dėl Projektuotojo kaltės (t. y. nepagrįsto vilkinimo, aplaidumo ar vengimo);
4. Projektuotojas dirba per lėtai, kad Paslaugas būtų galima suteikti Sutartyje nustatytu laiku ir (arba) dėl Projektuotojo kaltės Paslaugų teikimas nuo Grafiko atsilieka daugiau kaip 90 dienų, ir (arba) Projektuotojas nebeteikia Paslaugų ir (arba) aiškiai neketina tęsti savo įsipareigojimų pagal Sutartį vykdymo;
5. Projektuotojas gadina Užsakovo turtą, nesilaiko Paslaugų kokybės, darbuotojų saugos ir sveikatos reikalavimų;
6. Projektuotojas (įskaitant jo subtiekėjus) nebeatitinka Pirkimo sąlygose nurodytų kvalifikacijos reikalavimų ir (arba) Projektuotojas netenka teisės verstis Sutartyje nurodyta veikla;
7. Projektuotojas arba jo vadovas oficialiai pripažįstamas padaręs korupcinio pobūdžio nusikalstamas veiklas;
8. kyla pagrįstų abejonių dėl aukščiau nurodytų aplinkybių, dėl kurių gali būti nutraukta ši Sutartis, egzistavimo ir Užsakovo prašymu Projektuotojas nepateikia įrodymų, paneigiančių šias aplinkybes;
9. Projektuotojas pažeidžia esmines Sutarties sąlygas;
10. atsiranda Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 98 straipsnyje nurodytas pagrindas vienašališkai nutraukti sutartį;
11. jeigu Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų;
12. Lietuvos Respublikos Vyriausybei priėmus sprendimą/nustačius, kad Projektuotojas neatitinka nacionalinio saugumo interesų pagal Lietuvos Respublikos nacionaliniam saugumui užtikrinti svarbių objektų apsaugos įstatymą;
13. kitais Sutartyje ir teisės aktuose nurodytais atvejais, kai Projektuotojas nevykdo savo įsipareigojimų.
    * 1. Jeigu Užsakovas nutraukia Sutartį dėl Projektuotojo kaltės, Projektuotojas moka 10% Pradinės Sutarties kainos dydžio baudą ir privalo atlyginti Užsakovui visas dėl šio nutraukimo susidariusias papildomas išlaidas, susietas su Sutartyje nurodytų Paslaugų suteikimu, kurių nepadengia bauda, įskaitant Užsakovo išlaidas dėl kito projektuotojo paieškos ir Paslaugų pabrangimo. Už iki Sutarties nutraukimo suteiktas Paslaugas Užsakovas atsiskaito Sutartyje nustatytais terminais ir tvarka.
      2. Projektuotojas turi teisę vienašališkai nutraukti Sutartį nesikreipdamas į teismą, apie tai ne vėliau kaip prieš 14 dienų raštu pranešdamas Užsakovui, kai Užsakovas daugiau nei 30 dienų vėluoja atlikti mokėjimą Projektuotojui.
      3. Projektuotojui nutraukus Sutartį dėl Užsakovo kaltės, Užsakovas moka 10% Pradinės Sutarties kainos dydžio baudą, taip pat atlygina už iki Sutarties nutraukimo kokybiškai suteiktas Paslaugas, bei kitus Projektuotojo pagrįstus nuostolius, kurių nepadengia bauda.
      4. Sutartis gali būti nutraukta abipusiu Šalių rašytiniu susitarimu.
      5. Jei Šalys raštu nesutaria kitaip, Projektuotojas per vieną mėnesį nuo Sutarties nutraukimo turi:
14. perduoti Užsakovui tinkamai suteiktas Paslaugas;
15. pateikti visą suteiktų Paslaugų techninę dokumentaciją;
16. atlikti kitas Sutartyje ir teisės aktuose nurodytas pareigas, tam, kad Užsakovas galėtų tinkamai tęsti Paslaugų teikimą pats arba jas perduoti kitam projektuotojui.

## SUTARTIES AIŠKINIMAS

* + 1. Sutarčiai yra taikomi ir ji yra aiškinama pagal Lietuvos Respublikos įstatymus.
    2. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę, ir atvirkščiai.
    3. Šios Sutarties skyrių pavadinimai nurodyti tik tam, kad būtų galima ją lengviau skaityti, ir negali būti tiesiogiai naudojami Sutarties aiškinimui.
    4. Sutartyje nurodyti terminai yra skaičiuojami kalendorinėmis dienomis, mėnesiais ir metais, jei Sutartyje nenurodyta kitaip.
    5. Sutartyje nurodytos darbo dienos suprantamos kaip bet kuri diena nuo pirmadienio iki penktadienio, išskyrus Lietuvos Respublikos darbo kodekse nurodytas švenčių dienas.

# BAIGIAMOS NUOSTATOS

## NACIONALINIO SAUGUMO INTERESŲ UŽTIKRINIMAS

* + 1. Šio skyriaus nuostatos taikomis, jeigu Sutarties specialiosiose sąlygose arba Pirkimo dokumentuose nurodyta, kad Pirkimas susijęs su nacionaliniu saugumu ir/ar Paslaugoms taikomi nacionalinio saugumo reikalavimai.
    2. Projektuotojas įsipareigoja, kad Paslaugos nekels grėsmės nacionaliniam saugumui, t. y.:

1. nebus sutrikdytas Užsakovo valdomos ryšių ir informacinės infrastruktūros, kurios yra reikšmingos Užsakovo veiklai, funkcionavimas;
2. nebus sutrikdyta Užsakovo, kaip nacionaliniam saugumui svarbios įmonės, veikla;
3. nebus siekiama išgauti valstybės ir tarnybos paslaptį sudarančią ar kitą neviešą (Užsakovo konfidencialią) informaciją;
4. Paslaugos nebus teikiamos iš Lietuvos Respublikos viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.
   * 1. Projektuotojas privalo nedelsdamas informuoti Užsakovą apie Projektuotojo, jo subtiekėjo ar juos kontroliuojančių asmenų registracijos vietos pasikeitimus, jeigu tokia vieta patenka į Lietuvos Respublikos viešųjų pirkimų įstatymo 92 straipsnio 15 dalyje numatytame sąraše nurodytas valstybes ar teritorijas.
     2. Vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo 17 straipsnio 8 dalies reikalavimais, Užsakovas inicijuoja Projektuotojo ir subtiekėjų darbuotojų patikros procedūrą. Vykdant šią procedūrą, Projektuotojas įsipareigoja per 14 dienų nuo Užsakovo rašto ir Sutarties specialiųjų sąlygų priede nurodyto Pareigų sąrašo, kuriame nurodytos tikrinamų darbuotojų pareigos/funkcijos/pavestas darbas, gavimo pateikti Užsakovui visus duomenis, dokumentus ir sutikimus, patvirtinančius Projektuotojo ir subtiekėjų darbuotojų, kuriems dėl jiems priskirtų funkcijų ar pavesto darbo būtų suteikta teisė be palydos patekti prie Užsakovo valdomų nacionaliniam saugumui užtikrinti svarbių įrenginių ar turto, atitiktį Lietuvos Respublikos nacionaliniam saugumui užtikrinti svarbių objektų apsaugos įstatymo reikalavimams, t. y. patvirtinančius, kad:
5. asmuo nėra pripažintas neveiksniu ar ribotai veiksniu bet kurioje srityje arba jam nėra taikomos priverčiamosios medicinos priemonės;
6. asmuo per paskutinius 3 metus nebuvo įrašytas į sveikatos priežiūros įstaigos įskaitą dėl alkoholizmo ar narkomanijos;
7. atitinkamas asmuo sutinka būti tikrinamas Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka ir apimtimi.
   * 1. Sutarties bendrųjų sąlygų 9.1.4 punkte nurodytus dokumentus Užsakovui pristato pats asmuo, apie kurį teikiama informacija, užklijuotame voke, ant kurio užrašytas Objektas, Rangovo pavadinimas ir asmens vardas bei pavardė, tiesiogiai adresu: LITGRID AB, Karlo Gustavo Emilio Manerheimo g. 8, Vilnius. Dokumentus Rangovas gali pateikti ir elektroniniu būdu, tačiau jis prisiima atsakomybę už tokio pateikimo atitikimą asmens duomenų apsaugos reikalavimams.
     2. Jeigu Projektuotojo ir (ar) subtiekėjo atstovas, kurio patikra vykdoma vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo 17 straipsnio 8 dalies reikalavimais, negali pateikti Sutarties bendrųjų sąlygų 9.1.4 punkte nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, šie dokumentai gali būti pakeisti:
8. priesaikos deklaracija;
9. oficialia deklaracija, jeigu toje šalyje nenaudojama priesaikos deklaracija. Oficiali deklaracija turi būti patvirtinta valstybės narės ar Projektuotojo ir (ar) subtiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės arba prekybos organizacijos.
   * 1. Sutarties bendrųjų sąlygų 9.1.4 punkte nustatytas dokumentų pateikimo terminas gali būti pratęstas Šalių susitarimu.

## INTERESŲ KONFLIKTAS

* + 1. Projektuotojas įsipareigoja vengti bet kokio intereso konflikto, kuris gali turėti neigiamos įtakos bešališkam ir objektyviam Sutarties vykdymui. Toks interesų konfliktas gali kilti dėl ekonominių, politinių, šeimyninių, emocinių ar bet kokių kitų priežasčių.
    2. Projektuotojas nedelsdamas raštu privalo informuoti Užsakovą apie Sutarties vykdymo metu kylantį ar galintį kilti interesų konfliktą ir imtis visų būtinų veiksmų, siekiant ištaisyti situaciją.

## PAREIŠKIMAI IR GARANTIJOS

* + 1. Šalys pareiškia ir garantuoja, kad:

1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus nurodyta apimtimi ir terminais;
2. yra mokios ir finansiškai pajėgios įvykdyti Sutartį, jų veikla nėra apribota, joms neiškelta arba nėra numatoma iškelti bylos dėl restruktūrizavimo ar likvidavimo, jos nėra sustabdžiusios ar apribojusios savo veiklos, joms nėra iškeltos bankroto bylos arba bankroto procesas vykdomas ne teismo tvarka.
   * 1. Projektuotojas pareiškia ir garantuoja, kad:
3. pilnai susipažino su Technine užduotimi, Sutarties sąlygomis ir visa kita informacija bei dokumentacija, susijusia su Sutarties dalyku ir Objektu, reikalinga Sutarties pagrindu prisiimamiems įsipareigojimams įvykdyti bei Paslaugoms suteikti, ir ši dokumentacija bei joje pateikta informacija yra visiškai ir pilnai pakankama tam, kad Projektuotojas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę. Sudarydamas šią Sutartį, Projektuotojas patvirtina, kad jis išnagrinėjo Sutartyje nurodytus ir jam iš anksto pateiktus dokumentus ir juos suprato bei patikrino, taip pat įsitikino, kad, Projektuotojo geriausiomis žiniomis, juose nėra klaidų ar kitų trūkumų, kurie trukdytų tinkamai ir laiku įvykdyti Projektuotojo įsipareigojimus;
4. turi visas technines, intelektualines, fizines, organizacines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas bei užtikrinti aukščiausią teikiamų Paslaugų kokybę.
5. neprieštarauja, kad techninį darbo projektą pagal Projektuotojo perduotus Užsakovui Projektinius pasiūlymus parengtų kitas projektuotojas, kaip tai numatyta STR 1.04.04:2017 „Statinio projektavimas, projekto ekspertizė“.

## KVALIFIKACIJA

* + 1. Projektuotojas privalo užtikrinti, kad Sutarties sudarymo momentu ir visą jos galiojimo laikotarpį jis pats, subtiekėjai bei jo sutartinius įsipareigojimus vykdantys ir Paslaugas teikiantys asmenys turi ir turės visas licencijas, leidimus, atestatus, kvalifikacinius, saugos darbe pažymėjimus, taip pat visą kitą reikiamą kvalifikaciją ir kompetenciją Paslaugoms teikti ir įsipareigojimams, numatytiems šioje Sutartyje, vykdyti.
    2. Projektuotojo pasitelkti specialistai, kurie pagal Pirkimo sąlygas privalo turėti jose nurodytą kvalifikaciją ir patirtį, Paslaugas gali teikti tik Projektuotojui pateikus jų kvalifikaciją ir patirtį pagrindžiančius dokumentus, bei gavus raštišką Užsakovo sutikimą. Atskiras Užsakovo sutikimas nėra reikalingas, kai Paslaugas teikia Projektuotojo pasiūlyme Pirkimo metu nurodyti specialistai.

## INTELEKTINĖ NUOSAVYBĖ

* + 1. Užsakovas turi teisę be jokio papildomo Projektuotojo ir (ar) projektinės dokumentacijos autorių sutikimo savo nuožiūra, nevaržomai (tiek laiko, tiek teritorijos atžvilgiu) ir nemokėdamas jokio papildomo atlyginimo nei Projektuotojui, nei projektinės dokumentacijos autoriams, naudotis visais intelektinės nuosavybės teisės objektais, kuriuos Projektuotojas, jo paskirti darbuotojai, subtiekėjai ar bet kokie kiti tretieji asmenys parengs, sukurs vykdydami šią Sutartį (toliau – Kūriniai).
    2. Projektuotojas pareiškia ir garantuoja, kad tiek jis, tiek projektinės dokumentacijos autoriai kartu ir (ar) atskirai neturės ir nereikš Užsakovui ir (ar) tretiesiems asmenims jokių pretenzijų ar reikalavimų dėl Užsakovo naudojimosi pagal šią Sutartį įgytais Kūriniais bei jų dalimis (įskaitant, bet neapsiribojant, Projektinius pasiūlymus ir atskiras jo dalis, jų brėžinius, eskizus, modelius bei jų panaudojimą kitų statinių statyboje), taip pat neprieštarauja, kad techninį darbo projektą parengtų kitas projektuotojas.
    3. Tretiesiems asmenims pareiškus pagrįstas pretenzijas Užsakovui dėl intelektinės nuosavybės į Kūrinius pažeidimo, Projektuotojas privalo nedelsdamas savo sąskaita pašalinti tokius pažeidimus bei atlyginti Užsakovui dėl to patirtus nuostolius.

## KONFIDENCIALUMAS IR ASMENS DUOMENŲ APSAUGA

* + 1. Projektuotojas įsipareigoja neatskleisti, neperduoti ar kitokiu būdu neperleisti tretiesiems asmenims jokios iš Užsakovo Sutarties vykdymui gautos informacijos, taip pat informacijos, kurią jis sukuria vykdydamas Sutartį (pvz. duomenų apie atliktus inžinerinius ir kitus tyrinėjimus, aplinkosaugos reikalavimų įgyvendinimą, statinio statybos projektavimą (statinio statybos projektinius sprendinius, statinio statybos skaičiuojamąją kainą ir pan.) ir kt.), nepriklausomai nuo to, kokia forma ta informacija pateikiama (toliau – Konfidenciali informacija).
    2. Užsakovas įsipareigoja neatskleisti, neperduoti ar kitokiu būdu neperleisti tretiesiems asmenims Sutarties vykdymo metu iš Projektuotojo gautos Projektuotojo konfidencialios informacijos.
    3. Konfidencialia informacija nelaikoma tokia informacija, kuri: [a] yra viešai prieinama; [b] yra gauta iš trečios šalies, kuriai Užsakovas netaiko jokių apribojimų dėl jos atskleidimo; [c] pagal galiojančius teisės aktų reikalavimus negali būti laikoma konfidencialia; [d] kitos Šalies yra raštiškai nurodyta kaip nekonfidenciali.
    4. Jei Šaliai kyla abejonių, ar informacija yra Konfidenciali informacija, Šalis elgsis su tokia informacija kaip su Konfidencialia informacija.
    5. Kiekviena Šalis įsipareigoja Konfidencialią informaciją saugoti tinkamai ir protingai, laikantis taikytinų profesinių standartų, naudoti, dauginti ir atskleisti darbuotojams, valdymo organų nariams, tretiesiems asmenims (subtiekėjams, teisiniams, finansiniams, verslo ir techniniams konsultantams), kurie bus susaistyti atitinkamais konfidencialumo įsipareigojimais, tiktai tiek, kiek tai būtina įsipareigojimams pagal Sutartį vykdyti.
    6. Kiekviena Šalis pripažįsta ir patvirtina, kad asmens duomenys bus tvarkomi tik išimtinai su Sutarties vykdymu susijusiais tikslais bei laikantis griežtų konfidencialumo įsipareigojimų bei asmens duomenų apsaugos reikalavimų. Asmens duomenų tvarkymo reikalavimus, duomenų subjektų teises ir duomenų valdytojų pareigas reglamentuoja 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

## KALBA

* + 1. Vykdant Sutartį bus bendraujama ir susirašinėjimas tarp Šalių vykdomas lietuvių kalba, jei Šalys nesusitaria kitaip. Tais atvejais, kai Projektuotojo buveinės (arba gyvenamosios vietos) registracijos vieta yra ne Lietuvos Respublikoje, susirašinėjimas gali būti vykdomas anglų arba kita, abiejų Šalių suderinta, kalba.
    2. Visa Projektuotojo teikiama dokumentacija turi būti parengta lietuvių kalba, jei Sutartyje nenurodyta arba Šalys raštu nesusitaria kitaip. Dokumentacija, kurią reikalinga pateikti valstybės institucijoms, bet kuriuo atveju turi būti parengta lietuvių kalba (arba turi būti atliktas jos vertimas).

## DOKUMENTAI

* + 1. Užsakovas įsipareigoja pagal Šalių sutartus ir Grafike nurodytus terminus Projektuotojui pateikti visus turimus dokumentus ir duomenis/skaičiavimus/statybvietės informaciją, kurie reikalingi Paslaugoms suteikti arba pateikti įgaliojimą Projektuotojui Sutarties vykdymui reikalingų dokumentų gavimui.
    2. Visuose Aktuose, pranešimuose, prašymuose, reikalavimuose, sąskaitose - faktūrose būtina įrašyti Sutarties numerį ir datą, investicinio projekto pavadinimą ir numerį (jei toks numatytas).
    3. Projektuotojas visoje pildomoje dokumentacijoje (pvz. Aktuose ir kt.) turi vartoti tas pačias sąvokas, terminus ir procesų pavadinimus, kurie yra naudojami Projektiniuose pasiūlymuose.
    4. Kai Šalis teikia patvirtintas dokumentų kopijas, šių kopijų tikrumas turi būti patvirtintas dokumentą teikiančios Šalies ar jos įgalioto atstovo.
    5. Jei Projektuotojo parengti dokumentai neatitinka Sutartyje ir (arba) teisės aktuose keliamų reikalavimų, yra neišbaigti, juose randama techninio pobūdžio ar kitų klaidų, Užsakovas turi teisę laikyti juos nepateiktais apie tai informuodamas Projektuotoją.

## PRANEŠIMAI

* + 1. Bet koks pranešimas, prašymas, reikalavimas ar kita informacija, kurią reikia pateikti pagal Sutartį, laikoma pateikta, jeigu įteikiama Šaliai pasirašytinai, per pasiuntinį, atsiunčiama registruotu laišku, iš anksto apmokėjus pašto išlaidas, arba elektroniniu paštu, kai patvirtinamas elektroninio laiško gavimas Sutartyje nurodytais ar kitos Šalies atskiru raštišku pranešimu nurodytais adresais.
    2. Kiekviena Šalis į kitos Šalies paklausimą ar prašymą įsipareigoja atsakyti ne vėliau kaip per 5 darbo dienas nuo jo gavimo, jei pačiame paklausime ar Sutartyje nenurodyta vėlesnė data. Šalys gali pateikti atsakymą į paklausimą per ilgesnį laiką, jeigu toks ilgesnis terminas yra objektyviai reikalingas, siekiant pateikti prašomą informaciją ar atlikti nurodytus veiksmus.
    3. Apie savo kontaktinių duomenų ir atstovo pasikeitimą Šalis privalo iš anksto pranešti kitai Šaliai raštu. Visi pranešimai (dokumentai), kuriuos viena Šalis išsiunčia kitai Šaliai iki gaudama pranešimą apie pastarosios adreso pasikeitimą, laikomi tai Šaliai įteiktais tinkamai.

## EUROPOS SĄJUNGOS FONDŲ (PROGRAMŲ) FINANSAVIMAS

* + 1. Jei Sutarties specialiosiose sąlygose nurodyta, kad Užsakovo išlaidos yra (bus) finansuojamos iš Europos Sąjungos fondų (programų) lėšų, Projektuotojas įsipareigoja glaudžiai bendradarbiauti su Užsakovu, teikdamas jam visą reikiamą su Sutarties vykdymu susijusią informaciją, kurios pagrįstai reikia Užsakovui siekiant gauti nurodytas lėšas.
    2. Projektuotojas suteiks teisę Užsakovui ir (arba) Europos Sąjungos fondų (programų) lėšų valdytojams (paramos lėšas administruojančioms, audituojančioms ir kitoms institucijoms) tikrinti ir vertinti Sutarties vykdymą, siekiant nustatyti, ar yra pasiekti Sutartyje keliami tikslai ir buvo laikomasi Sutartyje nustatytų sąlygų. Projektuotojas pateiks Užsakovui ir (arba) Europos Sąjungos fondų (programų) lėšų valdytojams ir (arba) jų įgaliotiems asmenims visus dokumentus ir informaciją, suteiksiančius galimybę sėkmingai atlikti šiame punkte numatytą vertinimą.
    3. Projektuotojas savo lėšomis užsakys ir pastatys apie Europos Sąjungos fondų (programų) lėšų gavimą informuojantį stendą, jei to reikalauja paramos teikimą reglamentuojantys teisės aktai. Stendų rengimo reikalavimai nurodyti bei informacinio stendo šablonas pateiktas interneto svetainėje www.esinvesticijos.lt.
    4. Projektuotojui nevykdant šiame skyriuje nurodytų reikalavimų, Užsakovas turi teisę: [1] sustabdyti apmokėjimą už suteiktas Paslaugas iki kol reikalavimai bus įvykdyti, ir (arba) [2] reikalauti, kad Projektuotojas kompensuotų Europos Sąjungos finansuojamų išlaidų dalį, kuri nebūtų išmokama (arba kurią būtų pareikalauta grąžinti) dėl Projektuotojo įsipareigojimų nevykdymo, ir (arba) [3] nutraukti Sutartį.

## BANKO GARANTIJA

* + 1. Tais atvejais, kai Sutarties specialiosiose sąlygose numatyta, kad Projektuotojas turi pateikti banko garantiją ar draudimo bendrovės laidavimo raštą, ši garantija turi atitikti šiame skyriuje nurodytus reikalavimus. Šiame skyriuje Banko garantijoms nustatyti reikalavimai ir sąlygos taikomi ir draudimo bendrovių laidavimo raštams.
    2. Banko garantija turi būti išduota Sutartyje nurodyto Užsakovui priimtino banko.
    3. Banko garantija turi būti pirmo pareikalavimo, besąlyginė ir neatšaukiama.
    4. Banko garantija užtikrinamos sumos turi būti nurodomos tokia valiuta, kokia pagal Sutartį atliekami mokėjimai.
    5. Banko garantijoje turi būti nurodyta, kad:

1. Bankas įsipareigoja per 10 dienų nuo pirmo raštiško Užsakovo reikalavimo gavimo sumokėti Užsakovui reikalavime nurodytą sumą, bet ne daugiau, nei nurodyta banko garantijoje.
2. Raštiškame reikalavime Užsakovas neprivalo pagrįsti savo reikalavimų, o tik nurodyti, kad Projektuotojas neįvykdė ar netinkamai įvykdė savo sutartinius įsipareigojimus.
3. Banko garantijai turi būti taikomos Tarptautinių prekybos rūmų Bendrosios garantijų pagal pirmą pareikalavimą taisyklės (Uniform Rules for Demand Guarantees. ICC Publication No. 758) su išimtimis, nustatytomis banko garantijoje ir imperatyviose Lietuvos Respublikos teisės aktų normose.
4. Ginčai tarp šalių sprendžiami Lietuvos Respublikos teismuose.
5. Banko garantijos galiojimo terminas ir banko garantija užtikrinama suma.
   * 1. Prieš pateikdamas banko garantiją, Projektuotojas gali prašyti Užsakovo patvirtinti, kad Projektuotojo siūlomą banko garantiją jis sutinka priimti. Tokiu atveju Užsakovas privalo atsakyti Projektuotojui ne vėliau kaip per 3 darbo dienas nuo prašymo gavimo dienos.
     2. Užsakovas turi teisę nepriimti banko garantijos ir (arba) laikyti ją negaliojančia, ir (arba) kreiptis į Projektuotoją dėl naujos banko garantijos pateikimo Užsakovui, o Projektuotojas privalo tokią garantiją pateikti per trumpiausiai įmanomą terminą, jei banko garantija neatitinka Sutartyje keliamų reikalavimų arba Užsakovas turi informacijos, susijusios su banko garantiją išdavusio banko veiklos sustabdymu arba galimu veiklos sustabdymu (įskaitant nemokumą, likvidavimą ar teisinės apsaugos taikymo procedūras).

Projektuotojui laiku nepateikus naujos banko garantijos, Užsakovas turi teisę pareikšti reikalavimą pagal turimą banko garantiją ir (arba) sulaikyti mokėjimus Projektuotojui banko garantijoje nurodytai sumai. Tokiu atveju sulaikytos sumos Projektuotojui bus išmokėtos ne anksčiau, nei bus pateikta nauja banko garantija arba išnyks įsipareigojimas ją pateikti.

## GINČŲ SPRENDIMAS

* + 1. Bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, sprendžiami Šalių derybose.
    2. Jeigu Šalims nepavyksta išspręsti ginčo, nesutarimų ar reikalavimų derybų būdu, jie sprendžiami Lietuvos Respublikos teismuose pagal Užsakovo buveinės vietą.

## TEISIŲ PERLEIDIMAS

* + 1. Užsakovas turi teisę perleisti trečiajam asmeniui, kuris yra finansiškai pajėgus vykdyti Sutartimi prisiimtus Užsakovo įsipareigojimus, savo teises ir (arba) pareigas, kylančias iš Sutarties, be atskiro Projektuotojo sutikimo. Apie teisių ir (arba) pareigų perleidimą trečiajam asmeniui Projektuotojas informuojamas raštišku pranešimu.
    2. Projektuotojas neturi teisės perleisti savo teisių ir (arba) įsipareigojimų pagal šią Sutartį tretiesiems asmenims be raštiško Užsakovo sutikimo. Jei Projektuotojas nesilaiko šio reikalavimo, Užsakovas ir teises bei pareigas perėmęs trečiasis asmuo prieš Užsakovą atsako solidariai.

## TEISIŲ ATSISAKYMAS

* + 1. Šalių nesinaudojimas Sutartyje nurodytomis teisėmis nereiškia šių teisių atsisakymo, išskyrus atvejus, kai Šalis šių teisių atsisako tai aiškiai nurodydama raštu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_